Ernesto Valverde serà el nou entrenador del Barça\tErnesto Valverde serà el nou entrenador del Barça\nKilian Jornet torna a fer el cim de l'Everest en una ascensió rècord de 17 hores\tKilian Jornet torna a fer el cim de l'Everest en una ascensió rècord de 17 hores\nDiumenge molta gent es va despertar amb una notícia sorprenent. O gairebé sorprenent. Cinc dies després d’haver ascendit la muntanya més alta del món en 28 hores i 30 minuts, Kilian Jornet hi havia tornat. Aquesta vegada des del camp base avançat (6.400 m.), situat 1.300 metres més amunt d’on havia partit la primera vegada, el monestir de Rongbuk (5.100 m.). En la segona gesta, Jornet aturava el cronòmetre en un temps espectacular, 17 hores.\nDivendres alguns mitjans especialitzats ja havien parlat de la possibilitat que Jornet tornés a intentar-ho. La primera vegada, un virus a la panxa li havia complicat la pujada i volia treure’s l’espina de tornar a fer un intent en plenes condicions. ‘No em trobava gaire bé i avançava molt lentament. Cada pocs metres havia d’aturar-me, fos amb vòmits o amb rampes. Malgrat tot, em trobava bé en alçada i vaig decidir de continuar. De tornada, però, vaig pensar que m’agradaria tornar-ho a intentar trobant-me en bones condicions’. I així va ser. Però no era pas el primer de fer aquest gesta.\nEl fet cert és que el vessant nord de l’Everest ja havia vist l’ascensió ràpida de dos escaladors. La més ràpida fou la de l’austríac Christian Stangl, que el 25 de maig del 2006 va fer cim en 16 hores i 42 minuts. Va pujar en estil molt lleuger, amb mig litre d’aigua, bastons d’esquí i, com Jornet, sense oxigen. Tampoc no va portar ni ràdio ni telèfon satèl·lit. Però sobre aquest rècord sempre hi planarà el dubte.\nStangl, al cim de l’Everest el 1996\nEl motiu l’hem d’anar a cercar quatre anys més tard, el 2010, al massís del Karakorum. Després de pujar el K2, almenys això va assegurar ell, en el món alpinista van començar a sorgir dubtes si realment ho havia fet: la foto del cim semblava retocada, el grup d’alpinistes que venia darrere seu no hi va trobar petjades… Massa dubtes.\nStangl no va resistir la pressió i tres mesos més tard va convocar una conferència de premsa per reconèixer que havia mentit. Així ho explicava en una entrevista concedida a Desnivel: ‘Era la meva tercera expedició al K2. Hi havia pocs alpinistes al camp base, ningú no volia pujar i vaig voler fer el meu últim intent al cim. Un cop pujava em vaig adonar que no podia. Tenia molta pressió, perquè en les tres últimes temporades al K2 hi havien mort 14 persones. D’una banda, sentia que havia de deixar enrere el K2, treure’m l’espina, tornar a casa… D’una altra banda, sentia una gran pressió: no podia tornar a casa sense fer el cim. Vaig agafar el telèfon satèl·lit i vaig dir que havia fet cim. Vaig tornar al camp base i vaig volar cap a casa sabent que havia comès un greu error…’ Aquest fet va tacar la seva carrera, però ningú no qüestiona que l’ascens a l’Everest sigui una farsa.\nKammerlander, el pioner\nAra, si repassem les ascensions ràpides hem de parlar de l’italià Hans Kammerlander, company de viatge en desenes d’expedicions de Reinhold Messner, la primera persona del món a escalar els 14 cims de més de 8.000 metres, sense oxigen. Doncs bé, el 1996 Kammerlander va exportar l’ascensió ràpida al sostre del món. Com ja havia fet en més muntanyes: sense oxigen, d’una sola tirada i, atenció, fent el descens esquiant. ‘Vaig esquiar els primers 300 metres amb un pendent de 55 graus. Llavors em vaig treure els esquís i vaig fer servir els grampons unes quantes vegades fins a arribar als 7.700 m. Em vaig tornar a posar els esquís i ja no me’ls vaig treure més’, ha explicat en nombroses entrevistes.\nVa dedicar-hi 23 hores i 30 minuts. Va repetir la mateixa tècnica en més vuit mil, com el Makalu, el Lhotse o el Nanga Parbat. No ho va fer al K2, on el seny el va fer renunciar a baixar esquiant una paret de 60 graus d’inclinació: ‘Quan vaig veure que un escalador coreà queia pel pendís i passava a pocs metres de mi, em vaig treure els esquís.’ Mai més no ho va tornar a intentar, però continua pensant que és possible: ‘És clar que algú ho farà, però no seré jo.’


Contra la intervenció del sistema educatiu català a través de l’article 155 | AJEC\nGENERAL 24 Octubre 2017 David Morales\nEl conjunt dels catalans i catalanes ens trobem en una situació excepcionalment greu. L’escalada de l’enfrontament entre el Govern del Partit Popular i la...\nEl conjunt dels catalans i catalanes ens trobem en una situació excepcionalment greu. L’escalada de l’enfrontament entre el Govern del Partit Popular i la Generalitat de Catalunya ha conduït a un punt en què perilla la continuïtat de les institucions de govern catalanes. El govern central ha endegat l’aplicació de l’article 155 de la Constitució i, d’aquesta manera, intervenir l’autogovern de Catalunya. Un autogovern pel qual tantes generacions de catalans i catalanes han lluitat i en el que creiem fermament. Alhora, arran d’algunes declaracions de membres del Partit Popular, l’aplicació del 155 pot resultar també un atac contra el model educatiu català.\nL’AJEC condemnem l’advertència del Govern central d’intervenir el sistema educatiu català a través de l’aplicació de l’article 155 de la Constitució. L’Educació Pública catalana és un model exemplar que aposta per la convivència, la integració, l’educació en valors, entre d’altres. Uns valors que ens uneixen a tots els catalans i catalanes i fan que ens sentim orgullosos i orgulloses del nostre model educatiu. Per aquest motiu, no podem permetre que s’intervingui amb les intencions de malmetre’l. No ens oblidem ni de la LOMCE ni dels atacs reiterats a la nostra escola i a la nostra llengua que tant de mal ens han fet.\nDavant d’aquests fets, altres sindicats d’estudiants han cridat al conjunt dels i les estudiants catalanes a la vaga el dia 26 d’octubre, una crida que ha nascut dividida en tant ja existeixen diferents convocatòries.\nL’AJEC és una força que aglutina i representa tota mena de sensibilitats dins l’espectre de l’esquerra catalana. Ens enorgullim de la nostra pluralitat i considerem que aquesta unitat de l’esquerra es l’única manera de fer útil la lluita estudiantil. Per això, no podem sentir-nos representats en una convocatòria de vaga objectiu de la qual és demanar la proclamació de la República Catalana.\nAlhora, tenim en compte el context del dia 26 d’octubre. Dia en què el Parlament de Catalunya es trobarà reunit en un ple considerat de màxima tensió. Recordem que durant les darreres dues setmanes, la paraula més repetida per la societat ha estat diàleg. Un diàleg que estem convençuts que és l’única sortida a una situació en què està en risc l’autogovern català. Per això, considerem que una convocatòria de vaga estudiantil no és la manera més efectiva de treballar per la tornada a la calma tan necessària en la nostra societat. Per això també declinem la convocatòria d’una vaga alternativa a la primera.\nAra més que mai és el moment de reclamar als polítics que facin la seva feina. Feina per a la qual han estat escollits. La de representar tots els ciutadans i ciutadanes de Catalunya. Perquè hem de ser conscients que l’aplicació del 155 és un atac als drets de tots els i les catalanes, i defensant-les a totes, no hem de contribuir a l’escalada que ens ha dut a aquesta situació.


Els humans compartim un 99,98% dels nostres gens amb altres mamífers\nNomés un 0,2% dels 20.000 gens del nostre genoma és exclusiu de l'espècie humana, segons ha descobert un estudi de l'IMIM sobre el genoma de 68 mamífers diferents\nRedacció 04/12/2017 - 14.57 Actualitzat 04/12/2017 - 17.32\nEs calcula que a la Terra hi viuen unes 5.400 espècies de mamífers. I gràcies a una recerca feta per un equip d'investigació sobre genòmica evolutiva de l'Institut Hospital del Mar d'Investigacions Mèdiques, l'IMIM, ara se sap que la distància genètica que separa totes aquestes espècies és molt curta.\nEls investigadors han analitzat el genoma de 68 espècies de mamífer diferents, una de les quals és la humana, i han descobert que els humans només tenim 49 gens exclusius, del total de 20.000 del nostre genoma. Això és només un 0,2% del total, és a dir, que per cadascun que només tenim nosaltres, n'hi ha 400 que compartim amb altres espècies. La majoria d'espècies analitzades en tenen més d'exclusius:\nSegons José Luis Villanueva, biòleg i investigador principal d'aquesta recerca, això demostra que els humans no som gaire diferents dels altres animals:\n"En realitat, els humans som menys especials del que ens pensem, no hi ha gaires coses que ens faci únics, som una miqueta més intel·ligents que la resta de primats i hem explotat aquest nínxol."\nBusquen la història de cada gen\nVillanueva i el seu equip han trobat que hi ha uns 6.000 gens que només tenen els mamífers. Tots aquests gens han aparegut al llarg dels últims 100 milions d'anys, que és el període en què han evolucionat més els mamífers.\nSegons explica Mar Albà, investigadora ICREA de l'IMIM i membre d'aquesta recerca, la intenció principal és esbrinar quan va aparèixer cada gen en la història evolutiva i quina funció té, amb l'objectiu d'entendre com s'han anat adaptant els mamífers al medi natural:\n"Comparant el que tenim de les espècies actuals podem deduir el que va passar fa 20 milions d'anys o fa 100 milions d'anys. Això és el que ens interessa a nosaltres, fer aquesta investigació, aquest exercici de detectius, d'utilitzar el que tenim ara per trobar el que ha passat anteriorment."\nFins ara se sabia que el ximpanzé era l'espècie més pròxima a la humana, amb una coincidència entre els dos genomes del 98,77%. Estudis com els fets a l'IMIM han permès constatar que només un 5% dels seus gens són específics d'aquesta categoria animal, mentre la resta de gens, un 95%, els comparteix amb la resta del món animal, inclosos els bacteris, i passant pels rèptils.\nNo se sap què fan el 80% dels gens\nSegons Albà, els gens exclusius dels mamífers que s'han pogut relacionar amb funcions concretes, estan dedicats a característiques específiques com la lactància, i altres funcions:\n""En aquesta recerca hem vist que hi havia força gens que havien aparegut durant l'evolució dels mamífers. També hem vist que molts no tenen funcions conegudes i hi ha molta feina a fer per saber què fan i com han contribuït a l'evolució dels mamífers, i per començar una caracterització d'alguns d'ells. Alguns estarien involucrats en la formació de la pell, en la defensa de patògens, hem vist que hi ha una certa tendència en alguns d'aquests gens potencials perquè siguin útils en la lluita contra els bacteris, contra els patògens."\nPerò el que se'n sap encara és molt poc. De fet, es desconeix la funció de més del 80% dels gens que tenim els humans en exclusiva. El camp que té la genòmica al davant, per tant, és enorme.


Assegurances de vida en les quals l'acceptant assumix el risc de la inversió\nEn estos contractes s'imputa anualment, com a rendiment de capital mobiliari, la diferència entre el valor liquidatiu dels actius afectes a la pòlissa al final i al començament del període impositiu.\nReducció dels rendiments del capital immobiliari per arrendament destinat a vivenda habitual\nAmb efectes des de l'11 de juliol de 2021, s'establix que esta reducció només resultarà aplicable sobre els rendiments nets positius que hagen sigut calculats pel contribuent en una autoliquidació presentada abans que s'haja iniciat un procediment de verificació de dades, de comprovació limitada o d'inspecció que incloga al seu objecte la comprovació de tals rendiments.\nAclarint addicionalment que, en cap cas no resultarà d'aplicació la reducció respecte de la part dels rendiments nets positius derivada d'ingressos no inclosos o de despeses indegudament deduïdes en l'autoliquidació del contribuent i que es regularitzen en algun dels procediments citats en el paràgraf anterior, fins i tot quan eixes circumstàncies hagen sigut declarades o acceptada pel contribuent durant la tramitació del procediment.\nAmb efectes des de l'11 de juliol de 2021, s'establix que, en les adquisicions lucratives a causa de mort derivades de contractes o pactes successoris amb efectes de present, el beneficiari dels mateixos que transmeta abans de cinc anys des de la celebració del pacte o de la mort del causant, si fora anterior, els béns adquirits, se subrogarà en la posició d'este, respecte al valor i data d'adquisició d'aquells, quan este valor fora inferior al qual resulte de l'aplicació de les normes de l'Impost sobre Successions i Donacions.\nD'esta forma s'impedix una actualització dels valors i dates d'adquisició de l'element adquirit que provocaria una menor tributació que si el bé haguera sigut transmés directament a un tercer pel titular original (causant no mort).\n(S'introduïx un nou paràgraf segon a l'article 36 de la LIRPF per l'apartat tres, de l'article tercer de la Llei de mesures de prevenció i lluita contra el frau fiscal).\nAmb efectes des de l'11 de juliol de 2021 de 2021, s'incorporen les novetats introduïdes en este règim per la Directiva (UE) 2016/1164, del Consell, de 12 de juliol, per la qual s'establixen normes contra les pràctiques d'elusió fiscal que incidixen directament en el funcionament del mercat interior, coneguda com LLIGUEU.Per tant, esta modificació es realitza en forma anàloga a la modificació que es realitza en l'Impost sobre Societats.\nPer tant, no serà aplicable el règim de diferimiento existent per als guanys patrimonials, quan l'import obtingut en la transmissió es reinvertix en accions o participacions d'una altra IIC.\nNo obstant això, s'establix un règim transitori perquè continue sent aplicable el diferimiento a les accions o participacions en fons i societats d'inversió cotitzats estrangers adquirides abans de l'1 de gener de 2022, amb l'excepció que la reinversió s'ha d'efectuar en altres IIC diferents de les fons i societats d'inversió cotitzats.\nProporcionen serveis per a salvaguardar claus criptogràfiques privades en nom de tercers, per a mantindre, emmagatzemar i transferir monedes virtuals.\nVindran obligades a subministrar a l'Administració tributària, en els termes que reglamentàriament s'establisquen, informació sobre:\nLa totalitat de les monedes virtuals que mantinguen custodiades.\nProporcionen serveis de canvi entre monedes virtuals i diners de curs legal o entre diferents monedes virtuals, o interintervinguen de qualsevol forma en la realització de les esmentades operacions.\nProporcionen serveis per a salvaguardar claus criptogràfiques en nom de tercers, per a mantindre, emmagatzemar i transferir monedes virtuals.\nRealitzen ofertes inicials de noves monedes virtuals, respecte de les que lliuren a canvi d'aportació d'altres monedes virtuals o de diners de curs legal.\nLes operacions d'adquisició, transmissió, permuta i transferència, relatives a monedes virtuals, així com els cobraments, i pagaments realitzats en les esmentades monedes, en les quals intervinguen o intervinguen, presentant relació nominal de subjectes intervinents amb indicació del seu domicili i nombre d'identificació fiscal, classe i nombre de monedes virtuals, així com preu i data de l'operació.\n(S'introduïxen dos nous aparatados 6 i 7 en la disposició addicional tretzena de la LIRPF per l'apartat sis de l'article tercer de la Llei de mesures de prevenció i lluita contra el frau fiscal).\nAnteriorPrincipals novetats tributàries introduïdes pel Reial Decret llei 19/2021, de 5 d'octubre, de mesures urgents per a impulsar l'activitat de rehabilitació edificatòria en el context del Pla de Recuperació, Transformació i ResiliènciaSegüentOrdre HAC/411/2021, de 26 d'abril, per la qual es reduïxen per al període impositiu 2020 els índexs de rendiment net aplicables en el mètode d'estimació objectiva de l'Impost sobre la Renda de les Persones Físiques per a les activitats agrícoles i ramaderes afectades per diverses circumstàncies excepcionals.


Participació en el projecte B-Mincome - Dincat\nParticipació en el projecte B-Mincome\nBarcelona Activa participa en el projecte B-Mincome, un programa pilot liderat per l’Àrea de Drets Socials de l’Ajuntament de Barcelona i cofinançat pel programa Urban Innovative Actions (UIA) de la Unió Europea, que inclou el treball sobre diverses polítiques actives, d’entre les quals el treball sobre el foment de l’Economia Social, Solidària i Cooperativa. Es tracta d’un projecte innovador que preveu invertir directament en les persones i buscar al mateix temps, una millora del seu entorn local immediat, als seus barris i districtes.\nDes de la Direcció d’Innovació Socioeconòmica de Barcelona Activa han desenvolupat una sèrie d’itineraris de formació/inserció per les persones participants al B-Mincome. Entre aquests itineraris s’inclou la possibilitat que les persones beneficiàries del projecte (col·lectius amb especials dificultats d’inserció) participin en estades en organitzacions de l’àmbit de l’Economia Social i Solidària. Des de Barcelona Activa volen identificar entitats amb seu a la ciutat de Barcelona que estiguin interessades en acollir una persona del projecte durant 10-12 mesos. Es tracta d’una estada que ha d’anar acompanyada d’un pla de treball individualitzat per la persona i l’objectiu últim és que aquesta conegui com funciona una entitat d’economia social i solidària, incorporant-se en el seu dia a dia i participant de tasques pròpies de l’entitat. La participació com a entitat d’acollida permetrà accedir a espais d’intercanvi d’experiències amb d’altres iniciatives europees que també està impulsant aquest programa.\nLes entitats interessades poden conèixer millor el projecte consultant la següent documentació:\nPresentació breu del projecte B-Mincome\nModel de conveni de col·laboració entre Barcelona Activa i l’entitat participant\nDocument Guia de les estades\nRecomanem que les entitats interessades es posin en contacte amb la persona de referència del projecte (Irene Ríos) a través del mail irene.rios@barcelonactiva.cat per tal de concertar una trobada i clarificar tots els detalls del projecte.


Sant Joan de Déu inverteix 325.000 euros en mobiliari d'habitacions\nL'import total de les actuacions prevites per enguany arriba al milió\nCati Roig | 09 setembre 2004\nL'Hospital San Joan de Déu ha invertit més de 325.000 euros en millores de mobiliari de les habitacions del centre sanitari. Després de substituir un centenar de llits durant el mes d'agost, el setembre s'instal·len noves tauletes de nit i butaques per als acompanyants.\nAquesta mesura, segons informaren des del mateix hospital, s'emmarca dins el Pla de millores previst pel 2004 que s'acosta al milió d'euros en inversions.\nEls llits que s'han instal·lat a l'hospital permeten realitzar quatre moviments coordinats; modificar l'altura, col·locar-la en posició de cadira, variar la inclinació del respatller o la flexió dels genolls i posar-la en posició horitzontal de manera ràpida, amb l'objectiu d'aconseguir la postura més còmoda tant pel pacient com pel cuidador.\nA més, els llits disposen de matalassos especials de disseny anatòmic amb canals d'aire per reduir la pressió sobre el malalt i disminuir així el risc d'úlceres.\nSegons el director gerent de l'hospital, José Maria Vicens, «l'objectiu principal d'aquests canvis ha estat augmentar la comoditat dels pacients i, al mateix temps, millorar les condicions de feina del personal de l'hospital».\nPel que fa als projectes de futur de l'entitat, Vicens destacà que «tenim la intenció de convocar una oferta pública d'adjudicació de les obres del nou edifici de l'hospital durant la tardor, amb la intenció de començar a construir-lo a principis del 2005».\nAquest hospital concertat per l'Ib-salut per a l'atenció geriàtrica integral, també està duent a terme la implantació d'un nou sistema informàtic i la creació d'una unitat de cirurgia major ambulatòria.


30464 - Llopart Integral Brut Nature - Casa Bardella\nInicio»Escumosos»Corpinnat»Brut Nature»30464 – Llopart Integral Brut Nature\n30464 - Llopart Integral Brut Nature cantidad\nCategorías: Brut Nature, Corpinnat, Escumosos\n40% Parellada, 30% Xarel·lo i 30% Chardonnay.\nCriança en ampolla superior a 24 mesos.\nJoc de matisos, textures i varietats que ofereixen a aquest escumós un caràcter jovial i divertit embolcallat d’una sedosa cremositat, profunditat i sensació de frescor vital.\nSituada en un enclavament singular, en el terme municipal de Subirats, a la zona de muntanya de l’Alt Penedès, la finca de Can Llopart comprèn 500 hectàrees entre vinya i bosc a 360 metres d’altitud mitjana. Les 100 hectàrees de vinya pròpia són l’essència de la nostra personalitat. Conreem la terra de manera ecològica, segons els paràmetres del cultiu sostenible, amb el màxim respecte pel medi ambient.\nLa peculiar configuració geològica de la nostra finca, d’accidentada orografia en forma de pendents i terrasses, i amb\nuna escassa profunditat de terra, origina uns ceps amb una gran extensió radicular, vigor limitat i una de les produccions més baixes de la nostra zona vitícola.\nColor groc pàl·lid, brillant i lluminós. De bombolla fina i alegre.\nMostra gran riquesa d’aromes que li confereixen una complexitat molt atractiva i exòtica, jocs aromàtics de pomes, préssecs, i pinyes ben conjuntades. En boca és lleuger i suau, molt fresc i bon nervi.\nSegons un document escrit en llatí que porta la data de 7 de gener de 1385, Bernat Llopart (o Bernardus Leopardi) va rebre la cessió d’unes vinyes situades a l’actual Heretat de Can Llopart de Subirats.És la primera referència a la vinculació entre els Llopart del Penedès i la viticultura, una relació que s’ha mantingut de manera ininterrompuda fins avui en dia.\n98423 – Juve & Camps Col·lecció Cruise


Sabíeu que a Mataró hi ha una de les associacions pessebristes més antigues de Catalunya (d'abans de la Guerra)? Que hi ha la primera escola de pessebristes de Catalunya (creada l'any 1980) però on hi han passat molts nens i nenes? Que es fa el pessebre monumental en moviment més antic de Catalunya (dels que encara es fan avui dia)? Que té un dels concursos de pessebres més antics de Catalunya, que és el concurs o competició més antic de tots els que es fan a la ciutat? Doncs són unes quantes coses que m'explica Albert Dresaire, membre de El Bou i la Mula, que posen de manifest una vegada més el poc que sabem de la nostra ciutat. I que poc valorem el que tenim, també, és clar. L'Albert és un crack [veure vídeo del penúltim programa Signes dels Temps sobre aquestes ratlles]. Demostra que això dels pessebres va més enllà d'una tradició religiosa, que també ho és, i amb molt d'orgull. Demostra que té un gran recorregut: cultural, educatiu, catequètic, integrador... encara a explotar. Això del pessebre, com diu ell, no és que estigui a les acaballes, és que acaba de començar.


La història de l'hospital de la Vall d'Hebron, un referent en recerca | betevé\nBaños visita l’Hospital Vall d’Hebron, situat a Montbau\nMolts dels treballadors de l'hospital viuen al barri de Montbau\nSergi Hernández | Dimecres, 21 d'Octubre del 2020, a les 09.24\nL’Hospital Vall d’Hebron, que ara compleix 65 anys, és un dels hospitals de referència de l’estat espanyol i de Barcelona. Paradoxalment, malgrat el seu nom, aquest hospital és al barri de Montbau.\nL’Antonio Baños repassa el present i el futur de l’hospital acompanyat per Neus Pelay, infermera de l’Hospital Universitari de la Vall d’Hebron.\nTreball a l’hospital, pis a Montbau\nPelay no només treballa al barri, sinó que també hi viu. De fet, els seus pares formaven part del grup de veïns que el van inaugurar. Els pares de Pelay van arribar a Montbau cap al 1959-60, quan es va construir la primera fase dels blocs del barri. Ja d’adulta, ella es va comprar un pis al mateix lloc. Però el seu cas no és únic: moltes de les persones que treballen a l’hospital són veïnes de Montbau.\nUn hospital en creixement\nL’Hospital Vall d’Hebron va néixer l’any 1955 amb el nom de Residencia Francisco Franco. Avui, encara creix i s’ha convertit en una zona sanitària que ocupa una gran quantitat de terreny i edificis. A una banda hi ha l’Hospital de la Dona i l‘Infantil. A l’altra, el Pavelló Salut, que arran del covid-19 està a ple funcionament, amb un hospital de dia, un espai per fer-hi les PCR i un altre per la rehabilitació postcovid. On ara hi ha l’heliport, en tràmit per ser traslladat a l’edifici de trauma, està previst construir-hi l’edifici Teixonera, on hi haurà totes les consultes externes. I a la banda oposada a l’Hospital de la Dona, hi ha l’Hospital de Sant Rafael.\nNeus Pelay recorda que fa molts anys, l’Hospital Vall d’Hebron era, per ella, l’hospital del barri. Però amb els anys, se’n va adonar que és un gran hospital que va més enllà de l’assistència, i abasta docència, recerca, innovació, etc. Ella confessa estar-ne enamorada.\nPelay està orgullosa de com l’hospital ha fet front a la pandèmia. S’ha treballat en equip i tots a una, amb la sensació que calia fer un esforç més enllà de qualsevol altra consideració. El cost ha estat una atenció menor a altres activitats hospitalàries també necessàries per als ciutadans.\nLa recerca a la Vall d’Hebron\nL’Antonio i la Neus Pelay visiten l’Institut de Recerca de la Vall d’Hebron, una de les potes de l’Hospital Universitari. Si en total, al campus universitari hi treballen unes 9.000 persones, 2.000 ho fan aquí. A més, els professionals que fan recerca treballen com a assistencials a l’hospital. En aquesta àrea s’hi fa recerca biomèdica i també hi ha un grup de recerca d’infermeria, del qual Pelay en forma part. Ella, però, va estudiar a l’Escola d’Infermeria, el segon edifici més important del recinte fa uns anys.\nEl campus de la Vall d’Hebron és referència en l’estudi i tractament de malalties com el càncer infantil, cardiologia o recerca covid-19.\nEl VIH, perspectiva per la covid-19\nBaños i Pelay visiten un laboratori de malalties infeccioses. Allà parlen amb la doctora María José Ruzón, investigadora del Servei de Malalties Infeccioses de l’Hospital Universitari Vall d’Hebron. Ruzón investiga el VIH, la pandèmia de fa 30 anys. Treballa amb reservoris del virus, és a dir, cèl·lules on els virus s’hi amaga de forma latent. La seva recerca mira de buscar teràpies per activar aquest virus latent i, un cop actiu, atacar-lo. Per això, miren de reforçar el sistema immunitari.\nMalgrat els anys que han passat, el VIH encara no té cura. Això es deu a aquests reservoris del virus, que s’estableixen a unes determinades cèl·lules al principi de la infecció i que s’hi queden amagats. Aquestes cèl·lules, a més, viuen dècades i si no moren, tampoc ho fa el virus. S’ha aconseguit, això sí, convertir el VIH en una malaltia crònica. Tot plegat fa reflexionar sobre la dificultat dels avenços mèdics, especialment ara, en temps de coronavirus. Ruzón, però, recorda que la naturalesa dels dos virus és diferent i és optimista pel que fa les vacunes que puguin sorgir contra la covid-19 i la seva eliminació total.\n— coronavirus — Hospital Vall d'Hebron — recerca\nSalut adverteix que la segona onada “pot posar en risc” les intervencions programades\nEl 7 % dels testats al cribratge escolar del Turó de la Peira donen positiu per coronavirus\nBatlle, decidit a imposar més sancions per frenar el “relaxament” davant la pandèmia\nEl Gremi de Restauració celebra l’acord “històric” de regulació dels lloguers


Rafael Melià Castelló i Agustí Zacarés Romanega, guanyadors dels XXIX Premis Literaris “El Piló” 2017 – Ajuntament de Burjassot\nRafael Melià Castelló i Agustí Zacarés Romanega, guanyadors dels XXIX Premis Literaris “El Piló” 2017\nUn conegut restaurant de Burjassot ha acollit el lliurament dels XXXIX Premis Literaris 2017 de l’Entitat Cultural Valenciana “El Piló” del municipi. Un acte de reconegut prestigi cultural en el qual els guardons han recaigut en Rafael Melià Castelló i Agustí Zacarés Romanega.\nAbans del lliurament de premis, que va comptar amb la presència de la Regidora de Serveis Socials, Olga Camps, i de diferents representants de la Corporació Municipals, va tenir lloc el concurs de micro-relats, en el propi sopar, en el qual el primer premi va ser llaura Mª Àngels García, per la seua obra “Les figues”; el segon premi, amb “La transformació” va ser per a Joan Romero i el tercer, amb l’obra “En l’asunt del sobre, anem sobrats” per a Vicent Ramón Calatayud.\nEl X Premi Josep Melià de Teatre, dotat de 300 euros, a més de l’estrena de l’obra premiada i la figura en bronze de J. Chornet, va ser para Rafael Melià i Castelló, amb la seua obra, “El jardí de la nostàlgia“. Per la seua banda, el XVI Premi Federic Feases de Novel·la, dotat en 1.800 euros, la publicació de l’obra premiada i la figura de J. Chornet, va ser per a l’obra “H4QRS” (Hackers), de la qual és autor Agustí Zacarés i Romaguera.\nDesprés de les paraules dels premiats, el president de l’entitat burjassotera, Pepe Barat, també va dirigir unes paraules a tots els presents. Per a finalitzar, es va poder gaudir d’una selecció d’albaes i cant d’estil a càrrec dels grups de “El Piló”. Durant el transcurs del sopar, l’editorial Oronella va fer també la presentació de les dues novel·les premiades l’any passat i ja editades.\nteatre, associacions, novel·la, premis literaris, el piló\nReciclatge aparells electrònics


Nordic Walking Girona: de setembre 2020\nCom? movent-nos a peu per la nostra ciutat, baixant les emissions de CO2 en els nostres desplaçaments mentre ens omplim de vida a cada passa! Avui, ruta urbana de marxa nòrdica gaudint i descobrint Girona, dins els actes de la setmana de mobilitat sostenible. Cuidem-nos i cuidem el nostre entorn, avui i sempre!\nPublicat per nordic walking girona a 20:05:00\nMarxa nòrdica pel passeig marítim de la Barceloneta dins dels actes de La Setmana del Llibre en Català.\nEsport, natura, salut, llengua i cultura! Moltes gràcies a l’Editorial Cossetània i a l’Organització per donar veu a la marxa nòrdica!\nAquest matí la Vall de Sant Daniel ha estat l’escenari del primer curs d’iniciació a la marxa nòrdica de la nova temporada! Moltes gràcies per confiar amb nosaltres i voler aprendre i descobrir tots els ets i uts d’aquesta pràctica esportiva que ens omple de vida a cada passa! Benvinguts/des i que no pari la marxa!\nTinguent en compte la situació d'incertesa que estem vivint per la Covid19, des de Nordic Walking Girona iniciem la 9a temporada de marxa nòrdica amb més il·lusió que mai i amb el desig que puguem gaudir plegats de la marxa nòrdica i del fantàstic territori que ens envolta al llarg d'aquest nou curs.\nAmb aquest desig us diem a tots/es, bon inici de temporada i que no pari la marxa!


L'Ajuntament completa la reobertura dels parcs infantils després de finalitzar les tasques de neteja.\nL’Ajuntament de Manresa ha reobert els 63 parcs infantils de la ciutat, després de tres mesos precintats a causa de la crisi de la Covid-19. Les brigades municipals han finalitzat els treballs de neteja i higiene que van arrencar el 22 de juny passat per comprovar que els elements de joc i mobiliari estiguin en bones condicions per a l´ús d’infants i famílies.\nTot i així, el consistori fa una crida a la responsabilitat i recorda que les persones adultes acompanyants són les encarregades de vetllar pel compliment de les mesures de seguretat. Per aquest motiu, a tots els parcs s’hi ha col·locat cartells amb recomanacions d’ús, que seran les següents:\n- Els adults acompanyants es fan responsables que els infants respectin les mesures de seguretat\nPel que fa a les fonts públiques, a partir d’avui són obertes també totes les fonts públiques de boca instal·lades dins els parcs infantils. La resta de fonts s’aniran obrint progressivament. Cal recordar que, amb motiu de la crisi sanitària, i pel fet que podien ser font de contagi, la majoria es van deixar fora d’ús, i només n’havien quedat obertes set, distribuïdes per la ciutat.\nArxivat a: MANRESA PARCS INFANTILS


Ha participat en 5 projectes del CREAF\nVaig realitzar el meu doctorat a la Universitat de Granada. La meva tesi doctoral es va centrar en el paper de la gestió forestal a la recuperació del funcionament ecològic i biogeoquímic dels ecosistemes mediterranis afectats per incendis forestals, incloent el rendiment i l'estat nutricional de la vegetació, el segrest de C del sòl, les activitats microbianes i la mineralització de la matèria orgànica.\nDurant el meu primer postdoctorat a l'Helmholtz Center for Environmental Research - UFZ (Leipzig, Alemanya), vaig treballar en l'establiment de mesures de gasos d'efecte hivernacle a llarg termini per a l'estudi del balanç de C i les seves pertorbacions en el marc de la Infraestructura Europea d'Investigació ICOS ( "Sistemes integrats d'observació de carboni"). També vaig iniciar noves línies d'investigació en mesures de transpiració dels arbres i estimes de l'ús de l'aigua.\nCom a investigadora postdoctoral (programa Talent Hub, Marie Curie actions) a la Universitat d'Anvers (Bèlgica) i la Universitat de Granada, em vaig centrar en l'avaluació de les alteracions en la fisiologia microbiana i la capacitat de captura de carboni dels ecosistemes subàrticos i mediterranis afectats per canvis en el clima i la gestió.\nLa meva recerca actual al CREAF, finançada per una beca Marie Curie, utilitzarà gradients geotèrmics del sòl a Islàndia per dilucidar els efectes de l'escalfament global en el cicle N, l'estequiometria C: N i les interaccions planta-sòl utilitzant isòtops estables.\nActualment sóc professora associada del Departament de Biologia Animal, Biologia Vegetal i Ecologia (BAVE) de la UAB, i imparteixo classes en diverses assignatures dels Graus de Ciències Ambientals i Biologia Ambiental.\nLoustau D., Altimir N., Barbaste M., Gielen B., Jiménez S.M., Klumpp K., Linder S., Matteucci G., Merbold L., De Beek M.O., Soulé P., Thimonier A., Vincke C., Waldner P., Marañon- Jimenez S.2018International Agrophysics32\nSaunders M., Dengel S., Kolari P., Moureaux C., Montagnani L., Ceschia E., Altimir N., López-Ballesteros A., Marańon-Jimenez S., Acosta M., Klumpp K., Gielen B., De Beeck M.O., Hörtnagl L., Merbold L., Osborne B., Grünwald T., Arrouays D., Boukir H., Saby N., Nicolini G., Papale D., Jones M.2018International Agrophysics32\nInici / El centre / Personal / Sara Marañón Jiménez


L'anomenada 'tieta', peça fonamental per als jugadors i el bon ambient de l'equip - Regió7 :: El Diari de la Catalunya Central\nL'anomenada 'tieta', peça fonamental per als jugadors i el bon ambient de l'equip\nA part de la funció d'assistenta i de delegada, Sílvia Masachs ha estat com una mare per a tots els integrants del juvenil\ng.c. 05.06.2017 | 00:21\nLa Sílvia, mantejada pels jugadors luis moreno\nSílvia Masachs té 47 anys i treballa en una empresa tèxtil. El futbol és un hobby per a ella i ja fa set anys que forma part de la família escapulada. Els últims cinc anys ha tingut la funció de delegada en els seus respectius equips. Masachs ens revela per què tota la gent del Gimnàstic la coneix amb el sobrenom de la tieta. «Arnau Caro, un exjugador del club, era per a mi com el meu nebot i ell sempre em deia tieta, i a partir d'aquí tothom em va començar a anomenar així».\nTot i ser la delegada en els darrers anys la Sílvia també ha estat la figura d'assistenta i de mare de tots els jugadors de la plantilla del juvenil A. Tal com ens comenta «sóc una mare per als jugadors, els cuido i quan necessiten alguna cosa intento ajudar-los en el que pugui». La relació tieta-jugadors ha estat molt bona durant els últims anys i tal i com ens comenta la Sílvia «la relació amb ells és molt intensa, ells em donen molta estima i jo intento donar-los-la a ells». La Sílvia, molt humil com sempre, no es creu part important de l'ascens a la màxima categoria i tan sols pensa que el gran èxit aconseguit ha estat gràcies als jugadors i al cos tècnic. La temporada vinent el juvenil A disputarà per primer cop la lliga a la Divisió d'Honor. La tieta ens ha assegurat que la seguirem veient pels millors camp de Catalunya «no em perdria aquesta experiència per res del món, l'any vinent seguiré estant dintre de l'equip una temporada més». Masachs es mostra molt optimista de cara als resultats de la propera campa-nya i assegura que els seu objectiu «és conèixer el rei d'Espanya». Per poder complir aquest objectiu, l'equip hauria de classificar-se dels dos primers de la màxima competició estatal per poder optar a jugar la Copa del Rei i seguidament s'hauria de guanyar aquesta competició.\nCom a repte personal, Sílvia Masachs ens explicava una petita anècdota de la temporada anterior: «l'any passat quan vam aconseguir pujar de Preferent a la Lliga Nacional, l'alcalde ens va rebre a l'ajuntament i li vaig comentar que l'any vinent tornaríem a ser aquí, doncs bé, aquest any l'objectiu és tornar-hi per dir-li que la temporada vinent anirem a jugar la Copa del Rei».\nFins a quinze futbolistes escapulats jugaran amb Barça, Espanyol o Vila-real. Esports


CUP Reus: "En qüestions de Violència Masclista no ens valen les escenificacions, necessitem polítiques efectives i reals"\nFeministes com a proposta de mínims, feminisme per canviar-ho tot! #25n #Reus | Autor: CUP Reus\nEl passat 25 de novembre, Dia Internacional contra la violència masclista, 500 persones van participar en la manifestació a Reus per condemnar les diferents violències masclistes, des de la psicològica i verbal fins la física i les discriminacions que patim pel simple fet de ser dones. En el que portem d’any han estat 90 víctimes mortals a causa de violència masclista a l’Estat espanyol, 24 de les quals als Països Catalans és per això que vam alçar les nostres veus per dir prou i, en concret a Reus, són 269 les dones ateses per violència masclista durant aquest any.\nJessica Gil, membre de l'Hora Violeta, explica que «vam dur a terme una manifestació i un acte polític per tal de denunciar el sistema capitalista i patriarcal que ens sotmet a la lògica mercantilista i voraç de la propietat privada, per defensar el dret a l’autodeterminació dels nostres cossos i vides i per decidir com i on viure, lluny de les opressions i discriminacions a les dones, lesbianes, trans i racialitzades»\nDes dels dos col·lectius s'ha denunciat la il·legitimitat de l'acte institucional organitzat per l'Ajuntament de Reus, avui 30 de novembre al Palau Bofarull, ja que es considera una simple escenificació per parlar d'una Llei buida de contingut pragmàtic i necessari per a fer front la realitat a la qual les dones estem sotmeses. Marta Llorens, portaveu de la Cup, ha denunciat que «la llei 5/2008 és deficient i limitada ja que no deixa clara quina és la distribució de competències entre la Generalitat i els Ajuntaments per a l'acollida d'urgència a les dones. En clau municipal, l'Ajuntament de Reus, en el mandat anterior, tenia un conveni amb la Fundació AGI (Assistència de Gestió Integral) per la gestió d'un pis d'urgències per a dones víctimes de violència masclista. Només va ser vigent fins el 2014, ja que no hi ha cap constància de l'existència d'aquest espai a l'actual carta de serveis de la Casa de la Dona ni al conveni de polítiques de general amb la Generalitat, per tant, hem perdut incidència en aquest àmbit».\nSi l'indicador de risc de pobresa marca la taxa masculina en un 25% i la de les dones en un 49% i si hi afegim que en talls de subministrament el 68% de les persones afectades són dones i que, a més, un 44% tenen menors a càrrec, es fa evident la implantació urgent de polítiques d'emergència reals que ara mateix les institucions no compleixen.\nJessica Gil també diu que «en la llei 5/2018 el Govern ha de promoure mesures per facilitar l’accés a un habitatge a les dones que pateixen qualsevol forma de violència. En les reserves d’habitatge públic, el Govern ha de vetllar per a garantir l’accés a l’habitatge de totes les dones que es troben en situació de violència masclista. Però a Reus només disposem de 160 immobles d’habitatge protegit i durant el passat 2017 es van registrar als jutjats de Reus 502 desnonaments.\nPer tant, critiquem la postura triomfalista del govern de la ciutat que segurament es manifestarà en aquest acte d'avui. És vergonyós,doncs, que les polítiques de gènere que hi hagut en aquest mandat hagin estat d'aparador».\nEn aquest sentit, Marta Llorens ha ratificat la proposta d'una regidoria feminista en un proper govern participat per la CUP ja que «és immensament necessari d'oferir recursos per reduir la feminització de la pobresa i la precarietat amb una diagnosi exhaustiva de la realitat, incloure perspectiva de gènere a tots els departaments i àrees de l'ajuntament i abordar la violència masclista amb tots els serveis adequats. Recordem que el govern de PdCat, ERC i Ara Reus, i l'empresa de l'ajuntament Reus Transport presidida per Sr. Arza encara no han executat la moció aprovada el juliol passat sobre la «Parada a demanda» presentada per la Cup»


9.000 persones es passen per la Shopping Night de l’Espai Gironès - El Gerió Digital\nMés de 60 establiments van oferir descomptes i promocions especials\nDissabte, 1 d'abril de 2017 13:15h\nLa primera Shopping Night de l’Espai Gironès ha estat un gran èxit segons apunten fonts del centre comercial. Per les instal·lacions hi van passar ahir entre les vuit del vespre i les dotze de la matinada un total de 9.000 persones, 4.000 més que un divendres normal entre aquestes mateixes hores. El gerent de l’Espai Gironès, Pau Jordà, es mostra molt satisfet amb el desenvolupament de la primera edició de la Shopping Night no només per la gran resposta que hi ha hagut per part dels establiments sinó per la molt bona acollida que ha tingut l’esdeveniment entre el visitants. Ahir tots els establiments van obrir fins a la mitjanit i més de 60 botigues i restaurants van oferir descomptes i promocions especials. A més, van programar activitats especials per sumar-se a la gran festa del centre gironí.\nEl públic es va mostrar molt participatiu en totes les activitats que des del Centre Comercial es van programar : concursos, flashmobs, animació, cinema i música. Durant la seva primera Shopping Night l’Espai Gironès es va traslladar als anys 80 per tal de fer reviure durant unes hores als visitants moments d’aquella època que va representar un esclat cultural, tecnològic i de moda.\nEl Centre Comercial ha volgut amb aquesta acció posar tota l’oferta comercial disponible a l’abast dels seus visitants, en aquesta ocasió allargant unes hores l’horari habitual i donant un valor afegit.\nLes activitats van començar a les 18h amb la projecció, als cinemes Odeon i per un preu de 4 euros, de la pel.lícula La la Land. Més tard es va dur a terme un concurs per escollir la persona que portés la millor disfressa dels anys 80 i es van repartir tres premis diferents entre els guanyadors: una estada d’una nit per a dues persones al balneari Font Vella, de Sant Hilari Sacalm; dues entrades per al Centre Lúdic i Termal Magma, de Santa Coloma de Farners; i sis entrades per als cinemes Odeon.\nTambé es va activar un altre concurs a través del Facebook Live del Centre Comercial que va repartir més premis: una Nintendo Clàssic Mini, Tocadiscs, Càmera instantània , un pack de sèries famoses de TV dels 80’s i dos vals de 16.638 pessetes -100 euros- per gastar a les botigues del Centre Comercial en un termini de dos mesos. A més, totes les persones que ahir al vespre van anar a l’Espai Gironès eren obsequiades amb un braçalet fluor per anar en consonància amb la temàtica de l’esdeveniment.\nLa primera Shopping Night d’Espai Gironès va comptar també amb flashmobs a càrrec de les escoles de ball Sibiem, de Salt i Udance, de Girona; animació de la mà d’actors de la companyia La Minúscula caracteritzats dels 80’s i d’un Fotobooth dels 80’s on els visitants podien imprimir-se i endur-se les seves divertides fotos amb atrezzo d’aquella època.


«Soc Sebastian Vettel, ¿em deixes el teu patinet?»\nEl pilot de Fórmula 1 ha demanat a la propietària d’un patinet que l’hi deixés per seguir el lladre que havia fugit amb la seva motxilla i que podia geolocalitzar gràcies a uns ‘airpods’\nXavi Bonilla / Europa Press\n23 de de maig del 2022. 19:48\nEl pilot de Fórmula 1 Sebastian Vettel ha patit el robatori d’una motxilla en la qual guardava documentació personal aquest dilluns a primera hora del matí, tal com ha avançat EL PERIÓDICO. L’estrella de l’automobilisme havia corregut aquest cap de setmana el Gran Premi d’Espanya de Montmeló i cap a les vuit del matí circulava, amb membres de la seva família, pel centre de la capital catalana.\nDavant un hotel, Vettel ha hagut de sortir un instant del vehicle, que pertany a la mateixa marca que l’escuderia amb què competeix, Aston Martin. Aquell instant ha sigut aprofitat per un lladre que ha agafat una motxilla –que contenia documentació personal del pilot– i ha fugit. Vettel, després d’adonar-se del furt, ha recordat de seguida que a l’interior de la motxilla hi havia els seus auriculars ‘airpods’, que disposen de GPS. Així que ha tret el seu telèfon mòbil i ha constatat que efectivament podia continuar en temps real el recorregut del lladre, que es dirigia cap al barri del Raval de Barcelona.\nNo obstant, ha decidit deixar el cotxe Aston Martin i demanar un altre vehicle. Un testimoni que ha vist l’escena ha relatat a aquest diari que Vettel s’ha acostat a una dona que acabava d’arribar al lloc en un patinet elèctric i l’hi ha demanat amb aquestes paraules: «Soc Sebastian Vettel, ¿em deixes el teu patinet?». La dona, segons aquest testimoni, ha reaccionat contrariada però ha acabat accedint després que Vettel li prometés que l’hi tornaria de seguida. I ha complert la seva paraula.\nAmb el nou sistema de transport, Vettel ha iniciat el seguiment del lladre. Els Mossos d’Esquadra, que ja havien sigut alertats del robatori i de la persecució que acabava de començar, han contactat amb el pilot per demanar-li que abandonés el seguiment i es dirigís a una comissaria per formalitzar la denúncia per no exposar-se a cap risc. Vettel, no obstant, ha indicat que no estava corrent cap perill perquè no estava en contacte visual amb el lladre –o lladres– ja que únicament estava seguint el seu recorregut a través del telèfon.\nVettel ha compartit aquesta informació amb els policies catalans, que s’han dirigit poc després al lloc exacte en el qual s’ha aturat el senyal: una merceria del Raval. Els auriculars han aparegut a l’interior d’un gerro de flors. Però no hi havia ni rastre de la motxilla. El més plausible és que el lladre hagi obert la bossa, s’hagi adonat que a l’interior hi havia uns ‘airpods’ susceptibles de ser geolocalitzats, i se n’hagi desfet al primer lloc que ha vist: el gerro.\nLa premsa internacional es fa ressò del robatori i la persecució de Sebastian Vettel a Barcelona\nUns lladres roben a Barcelona al pilot Sebastian Vettel, que els segueix en patinet\nEl lladre i la motxilla segueixen desapareguts, amb tota la documentació personal que guardava, que inclou el permís de conduir que el pilot utilitza per poder circular per Espanya.\nEls Mossos mantenen oberta la investigació per mirar de recuperar la bossa i compten amb la gravació que han efectuat les càmeres de l’hotel davant el qual ha succeït el robatori.


Ajuntament de Figueres | Regant el ficus | Pàgina 2\nTag Archives: Ajuntament de Figueres\nEtiquetat Agnès Lladó, Ajuntament de Figueres, Òscar Vergés, Empordà, Figueres, Francesc Cruanyes, Manuel Toro, Marta Felip, Pere Casellas\nFestival del Circ: ¿qué hay de nuevo viejo?\nAra que ja ha acabat el Festival Internacional del Circ de Figueres, és el moment de verbalitzar 4 veritats, al meu entendre, irrebatibles.\nÉs la cinquena vegada que el bo i millor del món del circ desembarca a la capital de l’Alt Empordà. L’èxit de públic és rotund. Més de 30.000 espectadors van passar per les carpes que durant 5 dies s’havien erigit al recinte firal de Figueres. Això vol dir una ocupació de gairebé el 100%. Tractant-se de Figueres, que coqueteja amb la cultura amb la mateixa il·lusió que Mariano Rajoy ho fa amb l’independentisme, no està malament.\nEl públic abandonava el recinte amb cara d’haver-s’ho passat bé. Un públic, almenys en la sessió que jo vaig veure, polaritzat en edats. Hi havia molts veterans i molts petits, però pocs joves.\nÉs veritat que els números que es presenten estan descontextualitzats, en la mesura que el que veu el públic és una mena de catàleg, propostes de diferents països, majoritàriament asiàtics i de l’est. Per tant, a l’espectacle no se li pot demanar una continuïtat, una cadència, una harmonia. Els números es van succeint un darrera l’altre de forma inconnexa i l’únic fil conductor és el director del circ, guarnit amb les seves jaquetes de coloraines i cordons, fent una breu i teatral presentació entre actuació i actuació. L’orquestra, en directe, també apareix en aquestes transicions però algunes de les cortinetes acaben una mica bruscament pel meu gust. Crec que s’ho podrien haver currat més en aquest apartat, la veritat.\nSí que hi ha números de circ potents. La majoria d’actuacions qüestionen els límits de la física i la resistència humana. Algunes de les propostes dels artistes són realment espectaculars. Però jo vaig marxar del circ amb la sensació que no havia vist res de nou. Si de cas les actuacions de circ de tota la vida però interpretades per artistes diferents. Si un dels reclams d’aquesta cita és que el promotor ens oferirà les últimes novetats del món del circ, espectacles mai vistos, certament aquesta premisa no s’acaba complint.\nVal això els 120.000 euros que l’Ajuntament destina a aquest esdeveniment que el director del Festival, Genís Matabosch, ven amb tanta pompositat? Potser sí.\nPerò cal que Figueres tingui un Museu del Circ, que és el que s’ha proposat fer Matabosch? Vol la ciutat un espai dedicat a aquest apassionant món d’espectacles que et fan contenir l’alè? Sembla que no.\nDissabte, just abans de presentar una de les actuacions, Genís Matabosch es va dirigir al públic clamant amb els ulls gairebé en blanc fent propaganda d’aquest projecte personal. I es va donar aquesta situació:\nMatabosch: -“L’organització del festival fa temps que hi estem treballant i la ciutat no pot deixar escapar el Museu del Circ. Oi que no???!!!\nPúblic: – …\n(Només faltava un cor de grills amenitzant el silenci).\nMatabosch: – (visiblement contrariat) OI QUE NO????!!!\nPúblic: – Noo… (van murmurar 3 o 4 persones de les 2.000 que hi havia dins la carpa).\nTambé és veritat que els figuerencs som molt estranys i que potser aquell dia molts dels assistents eren de fora la ciutat.\nEtiquetat Ajuntament de Figueres, aliens, Figueres, Genís Matabosch. festival del circ, Museu del Circ


juny « 2016 « La llengua a Ciutat Vella\nCursos de català, Foment de l'ús, jugues en català?\nconcurs, establiments col·laboradors, jocs en català\nConcurs I tu, què t’hi jugues?\nEn el marc de la campanya I tu, jugues en català? de l’1 al 22 de juliol la delegació de Ciutat Vella organitza el concurs I tu, què t’hi jugues?\nAquest concurs neix amb l’objectiu de promoure el joc i la joguina en català durant el mes de juliol entre la ciutadania i l’alumnat dels cursos de català i donar a conèixer els establiments de Ciutat Vella on hi ha disponibles jocs i joguines en català.\nJOGUINES FOYÉ C. BANYS NOUS, 13\nJOGUINES PATRÍCIA C. REC COMTAL, 14\nPALACIO DEL JUGUETE C. CAPELLANS, 3\nJUGUETES MORERA C. RIERA ALTA, 2


Disposem d'un equip especialitzat en l'assessorament, la venda, la gestió i el manteniment de la flota de vehicles per optimitzar el cost d'ús (TCO) del parc.\nIndustrials, professionals liberals, autoescoles, petites i mitjanes empreses o grans comptes: cada empresa és única en dimensió i necessitats. Ens adaptem a la teva empresa per poder-te oferir la millor solució en l'elecció de vehicles, així com el mode d'adquisició (compra, rènting o lísing).\nEt proposem una àmplia gamma de vehicles d'empresa, comercials i vehicles transformats (isoterms, caixes tancades i obertes, ambulàncies, transport de persones, etc.) a més d'un parc complet de vehicles de demostració.\nOmple el formulari sense compromís i t'assessorem en tot allò que necessitis.\nQuants vehicles necessites?\nIndica'ns les teves dades per poder contactar-te\nHe llegit i accepto el Avís Legal i la Política de Privadesa*


Cuino ergo sum: Pastís succès de maduixes amb crema de festucs i mascarpone\nPastís succès de maduixes amb crema de festucs i mascarpone\nHi va haver un cop que, quan em van sobrar força clares d'ou, vaig pensar que seria l'ocasió perfecta per fer pastisseria d'aprofitament i preparar unes bases de pastís: la massa succès, a base de fruita seca (ametlles) i, com deia, clares d'ou. Queda cruixent per fora i flonja per dins, i és molt fàcil d'elaborar, i ben versàtil.\nEn aquest cas, ens servirà per estendre una bona capa d'una crema que no havia fet mai (i que m'encanta!) de festucs i mascarpone (déu n'hi dó com n'és, d'addictiva!) i unes maduixes, que encaixen de conya en aquests entorns.\nAnem-hi, amb el pas a pas.\nPer al succès (amb aquesta quantitat, dóna per fer-ne ben bé 2 com el de la foto):\n- 100g farina d'ametlles\n- 80g sucre llustre\n- 3 cullerades petites de farina\n- 120g clares d'ou (5 ous M, aprox.)\n- 0'5l llet sencera\n- 70g praliné de festucs (o pasta de festucs)\n- 120g rovells d'ou (6 o 7 ous M, aprox.)\n- 100g sucre llustre\n- 45g farina blat de moro\n- 2 fulles gelatina (4g aprox.)\n- Una mica de xocolata blanca (opcionalment)\nComencem fent el succès. És tan senzill com muntar les clares a punt de neu afegint-hi el sucre normal.\nD'altra banda, barregem els ingredients secs i els afegim a les clares, amb moviments envolvents, conservant tot l'aire que puguem.\nPosem la preparació en màniga i l'estenem sobre un paper de forn, en la forma que vulguem. En el nostre cas, un rectangle d'aproximadament 15x20. Coem en forn preescalfat a 200º durant uns 20 minuts. I deixem refredar totalment.\nPer a la crema, comencem posant a remull la gelatina.\nEscalfem la llet amb la crema de festucs (o el praliné).\nD'altra banda, en un bol, barregem sucre amb rovells i farina de blat de moro.\nIncorporem la llet-praliné calenta sobre el bol dels ous, i tornem el conjunt al foc: coem a mode de crema pastissera, remenant tot sovint. Un cop bulli, deixem coure durant un o dos minuts més.\nRetirem del foc en una safata o bol a banda, hi integrem la gelatina prèviament escorreguda i deixem refredar completament, tapat a pell.\nUn cop la crema ben freda, integrem el mascarpone. Anirà bé que airegem el conjunt amb l'ajuda de les barilles elèctriques.\nI ja ho podrem posar en màniga.\nAbans d'estendre la crema sobre la base de succès, és recomanable desfer una mica de xocolata blanca i pinzellar-la per sobre del succès per tal d'impermeabilitzar la massa i que es mantingui cruixent abans de farcir-la amb la crema.\nA continuació, estenem amb la màniga la crema.\nI, finalment, distribuïm les maduixes com més ens agradi.\nAcabem, per reforçar la fruita seca i el cruixent, amb uns trossos tallats grosso modo de festucs.\nMantenim en nevera fins a 5-10 minuts abans de servir, perquè la crema estigui al punt de cremós òptim.\nEntra pels ulls, i us asseguro que també pel paladar.\nPublicat per Albert Aragay a 5:38


Un treball sobre el moviment del 15-M guanya la 13ª edició del Premi Miquel Segura de recerca - Ajuntament de Rubí\nUn treball sobre el moviment del 15-M guanya la 13ª edició del Premi Miquel Segura de recerca\nUn treball sobre el moviment del 15-M guanya la 13ª edició del Premi Miquel Segura de recerca Miquel Rueda, alumne de l’institut J.V. Foix, ha estat guardonat amb 350 euros i la publicació del seu treball l’any vinent. https://www.rubi.cat/ca/ajuntament/comunicacio/sala-de-premsa/notes/un-treball-sobre-el-moviment-del-15-m-guanya-la https://www.rubi.cat/@@site-logo/ajuntament-de-rubi.svg\nMiquel Rueda, alumne de l’institut J.V. Foix, ha estat guardonat amb 350 euros i la publicació del seu treball l’any vinent.\nEl treball “R-evolució. De Tahrir a Plaça Catalunya”, de Miquel Rueda, alumne de l’IES J.V. Foix, ha guanyat la 13ª edició del Premi Miquel Segura de recerca. L’alcaldessa, Carme García, va presidir el lliurament dels guardons a l’auditori del Castell EcoMuseu-Urbà, juntament amb la regidora d’Educació, Arés Tubau, i l’inspector d’Educació dels Serveis Territorials del Vallès Occidental, Josep Alsinet.\nL’alcaldessa va explicar que l’actual crisi econòmica afecta molt especialment els joves que, “malgrat el seu esforç, tenen un futur incert”. García va comentar que és de justícia agrair i valorar tots els treballs presentats a la 13ª edició del Premi Miquel Segura. “Cal premiar l’excel·lència i l’esforç de tots els alumnes”. L’alcaldessa també va assegurar que “a tots ens interessa que els joves estudiïn batxillerat, que es formin, i que aquest esforç que fan a l’hora de dur a terme el treball d’investigació pugui tenir una recompensa”. I és que, segons García, els alumnes aprenen molts coneixements fent els treballs de recerca, uns coneixements que després els poden servir durant la carrera universitària.\nA banda de Miquel Rueda, el jurat d’aquesta edició del Premi Miquel Segura també ha reconegut Gerard Sardà pel treball “Forces, equilibri, valor i seny: com arribar a tocar el cel”; Carlota Llorca, per “El desconegut món dels acolliments”; i Laura Morcillo i Míriam Sànchez, pel treball “Juguem o aprenem? La història de la joguina”, tots ells finalistes del certamen i premiats amb 150 euros.\nEnguany, un total de 14 treballs optaven a endur-se el Premi Miquel Segura de Recerca. Les propostes presentades giraven al voltant de temes diversos, entre els quals destaquen la literatura juvenil, la drogoaddicció, el teatre rubinenc durant la II República i l’alzhèimer, entre d’altres.\nDurant l’acte de lliurament de premis també es van convocar les bases de la pròxima edició del guardó i es va presentar el llibre de l’edició de 2011, “Caracterització poblacional del mosquit tigre a Rubí”, que va guanyar Roger Massana del Col·legi Germans Maristes i que l’Ajuntament de Rubí edita dins de la col·lecció “Joves Investigadors”. A més, Pere Renom, reporter del programa de divulgació científica de TV3 Quèquicom, va oferir la conferència “El mosquit tigre, un exemple més d’espècie viatgera”.


Fes un volt en 600 per Barcelona\nEn aquest cotxe crides més l'atenció que Casado fent el cop de volant cap al centre. «Descobreix Barcelona conduint un 600», proposa Trip Troop Vintage Tours. 'Demasié p'al body'\nDijous, 09/05/2019 | Actualitzada 21/05/2019 - 13:38\nSegons veus el cotxe, et venen ganes de fer un volt, com es feia als 70. Compte, que amb l’atac de nostàlgia se’t pot escapar un acudit de Marianico el Corto. Allà hi ha el casset amb els seus «nous acudits» (això posa a la cinta), junt amb el de Los Brincos, Fórmula V, Perales, Pimpinela, Camela. El top ten de les gasolineres condensat en una guantera. ‘Demasié p’al body’\n«Passarem dues hores en un 600», anuncia Rafael com si acabés de sortir de Cuéntame cómo pasó. Rafael Calabria ni tan sols havia nascut quan va sortir de fàbrica l’últim 600. Ni ell ni la seva dona, Raquel López. Però ara en tenen nou. Són els ideòlegs d’aquesta «Seat 600 Experience», així l’anomenen. «Descobreix Barcelona –inciten a la seva web– conduint un autèntic 600».\n«¡Aquí entràvem vuit!», jura una senyora que es fa 'selfies' amb compulsió de fan. Vuit, diu. Avui n’hi cabeu quatre ben justet amb els genolls desbordant el volant i el cap fregant el sostre.\nHi ha quatre 600 aparcats a un parell de carrers de la Sagrada Família. Una desena de persones van entrant als minicotxes amb nervis de debutant. Abans d’arrencar, el Rafael et dona instruccions vintage. «Si plou, treu la mà», diu rient. Netejaria els vidres amb més empenta que aquests parabrises fins i tot el ‘karate kid’ després de posar cera i polir cera. Això d’allà baix és l’estàrter, diu assenyalant-lo el Rafael. Ara engega un, dos, tres interruptors, com si estigués activant un gadget del cotxe de James Bond. Està encenent els llums. «No atropelleu ningú, si us plau», diu somrient. Ben aviat entendràs el sarcasme. T’avançaria Rajoy caminant ràpid.\n«‘Cuén-ta-meee’ –encens el radiocasset i comença a sonar Fórmula V–, ‘có-mo-te-ha-iiiii-doooo’». Gires el volant i, ¡uf!, ja no recordaves la direcció insistida. Fas acceleraments com si tinguessis complex de Lamborghini. Cal seguir un Renault 4, el 4 Llaunes de tota la vida. És on va el Rafael. La comitiva amb rodes crida més l’atenció que Casado fent el cop de volant cap al centre.\nInterior d’un 600 de Trip Troop Vintage Tour, amb una quinzena de cassets de gasolinera. / ÁLVARO MONGE\n«És redescobrir la ciutat amb la mirada en el passat», afirma el Rafael. «Volíem reflectir una experiència en grup fent les coses amb la il·lusió que es feien quan un es comprava un 600». Fa quatre anys que van muntar Trip Troop Vintage Tours. Tenen quatre 600 a Barcelona. Aquest mes se n’han posat a rodar cinc més per Madrid.\n¿Per què 600? «Tenen un component emocional molt gran en molta gent –responen–. Tothom ha tingut un 600 o té un pare o un tiet o un avi que en va tenir un». Era el cotxe del poble. La Belén Esteban de l’època. Calculen que encara n’hi ha uns 10.000 circulant per Espanya. «Hi ha un mercat de segona mà bastant ampli –assegura el Rafael–. Des de 2.500 euros, ja tens una cosa que tiri».\n«És un cotxe que desperta simpatia»\nAcabaràs vagarejant pel Gòtic amb complex de Kardashian: tothom et somriu, et fa fotos, t’ensenya el polze cap amunt. «És un cotxe que desperta simpatia de manera natural», afirma el Rafael. Acabes pletòric, saludant els vianants amb posats de reina i xiulant amb més èmfasi que en l’era Guardiola.\nLa immersió dels setanta és total: condueixes amb direcció 'insistida' i cassets de gasolinera.\nAmb el xut de nostàlgia se’t pot escapar un acudit de Marianico el Corto. Sí, també el tenen en cinta.\nAquest és el night tour dels dissabtes. Condueixes de l’Eixample al Gòtic, pares a proveir-te al Bar La Plata i acabes pujant per passeig de Gràcia. Tenen un tour de diumenge per Montjuïc i fins i tot un Gaudí Tour. (Tots costen 39 euros per persona). També lloguen els 600 (tres hores per 75 euros, i tot el dia per 98 euros). I fins i tot fan rutes per a grups amb furgonetes. Amb les Volkswagen t1, les dels ‘hippies’ dels setanta.\nPer cert, a l’oficina guarden més de 1.500 cassets vintage per anar-los alternant. Pel que sembla, les cintes van desapareixent misteriosament dels 600. Encara sobreviu «algun incunable d’El Fary», diu rient el Rafael.\n«L’experiència de conduir-lo és molt guai», diu el José, un dels conductors vintage d’avui. Tots acaben compartint batalletes al pàrquing. «Nosaltres hem estat recordant quan ens vam casar», comenten l’Antonio i la María, els més veterans. En la seva lluna de mel van fer 5.000 quilòmetres amb un 600. Ella s’acomiada fent que no amb el cap: «Em veig amb un 600 a casa».


Joc Maquillatge a l' estil d'un gat Online. Jugar gratis\nJoc Maquillatge a l' estil d'un gat\nJuga el joc Maquillatge a l' estil d'un gat En línia:\nDescripció del joc Maquillatge a l' estil d'un gat\nSent com una noia, un gat. Poseu-vos roba adequada, maquillatge encès i no s'oblidi dels accessoris en forma d'un bigoti, orelles prominents i un petit nas. . Juga el joc Maquillatge a l' estil d'un gat en línia.\nCaracterístiques tècniques del joc Maquillatge a l' estil d'un gat\nJoc Maquillatge a l' estil d'un gat ha afegit: 16.03.2012\nEls jocs com el joc Maquillatge a l' estil d'un gat\nDescàrrega del joc Maquillatge a l' estil d'un gat\nInsereix el joc Maquillatge a l' estil d'un gat a la seva pàgina web:\nMaquillatge a l' estil d'un gat\nPer inserir el joc Maquillatge a l' estil d'un gat a la seva pàgina web, copieu el codi i enganxeu-lo al codi HTML del vostre lloc. A més, si t'agrada el joc Maquillatge a l' estil d'un gat, copiar i enviar l'enllaç a un amic o els teus amics, compartir el joc amb el món!\nAmb el joc Maquillatge a l' estil d'un gat, també va jugar al joc:


Esports - El Futbol Sala Sant Cugat encadena la segona derrota consecutiva davant el Mataró B\nel 20/oct/19 Joan Garcia Futbol Sala PDF\nEl Futbol Sala Sant Cugat perd (2-5) davant el Mataró B a la tercera jornada del grup 1 de la Divisió d'Honor Catalana. Els santcugatencs sumen un triomf i dues desfetes consecutives que el situen a la part mitja de la taula amb tres punts.\nEl tècnic, Manel Muñoz, explica que la primera part va estar molt igualada però amb dos pilotes parades ells fan gol i marxem perdent a mitja part 1-2. Segons Muñoz, l'equip va estar força bé, però la part negativa va ser el resultat.\nQuant a joc i a treball que va fer l'equip va estar força bé però la part negativa va ser el resultat. Tot i que vam jugar contra el millor rival del grup vam tenir moltes oportunitats per endur-nos un resultat més positiu.\nS'ajorna el partit de l'Olímpyc Floresta davant el Castelldefels per un cas de coronavirus\nUn Olímpyc Floresta necessitat de victòries vol guanyar a la pista del cuer, el Castelldefels\nL'Olímpyc Floresta es deixa empatar en el darrer minut de partit davant el Vacarisses\nL'Olímpyc Floresta rep el Vacarisses amb l'objectiu de tornar a guanyar


L'Ajuntament d'Abrera s'adhereix a la declaració del Dia internacional contra l'LGTBIfòbia avui 17 de maig\nAvui 17 de maig és el dia internacional contra l’LGTBIfòbia i l’Ajuntament d’Abrera s’ha adherit a la declaració elaborada per la Xarxa de Serveis d'Atenció Integral LGBTI de Catalunya. A més, des del servei de Dones i Igualtat avui s’han preparat algunes actuacions per tal de sensibilitzar i visibilitzar el col·lectiu LGTBI, així com per prevenir actituds lgtbifòbiques.\nEn aquest sentit es penja al balcó de l’Ajuntament la bandera irisada i a la Biblioteca Josep Roca i Bros es pot consultar una mostra sobre la temàtica tant per a adults, com també de contes i literatura per a la infància i joventut.\nActualment, l’Ajuntament d’Abrera està en procés d’elaboració del Pla d’Igualtat LGTBI treballant conjuntament amb el Consell Comarcal i apostant per tal de poder optimitzar els recursos de la zona i sumar sinèrgies amb la resta de municipis que també s’hi adhereixen.\nA banda, s’està treballant també activament per la creació de la Xarxa de municipis LGTBI per la diversitat afectiva, sexual i de gènere, conformada per diversos ajuntaments catalans, compromesos, des de fa anys, amb el desplegament de les polítiques de gènere i convençuts de defensar els drets de totes les persones a estimar i a viure la seva sexualitat i identitat en peu d’igualtat. Amb aquesta xarxa es pretén compartir experiències, crear sinèrgies i sumar voluntats en la defensa dels drets de totes les persones a estimar, a viure i a ser.\nTambé es vol donar suport i difusió al vídeo publicat pel Grup d’Àudiovisuals de l'Àrea de Comunicació dels Mossos d’Esquadra, en reconeixement al gran treball que han realitzat junt amb l’alumnat de l’Escola Sant Gervasi Cooperativa de Mollet del Vallès i continuar amb el compromís per aconseguir garantir els drets de totes les persones per igual, sense distincions ni discriminacions per cap tipus de raó. Podeu visualitzar el video fent clic aquí i a la part inferior d'aquesta pàgina.\n17 de maig, Dia internacional de la lluita contra l'LGTBIfòbia\nA Catalunya, i així ho reconeix la Llei, totes les persones han de poder viure llurs diferències de gènere o sexe en condicions d'igualtat, equitat i llibertat. A la part inferior d'aquesta pàgina podeu consultar la Declaració institucional del dia mundial contra l’LGTBIfòbia i la Llei 11/2014 de 10 d'octubre per a garantir els drets de lesbianes, gais, bisexuals, transgèneres i intersexuals i per a eradicar l’homofòbia, la bifòbia i la transfòbia.


NO a la planta de gas. Notícies a "telenoticies.cat"\nrecull de notícies publicades a "telenoticies.cat" i relacionades amb el projecte de planta de gas lesiu per al nostre territori.\nMontsià // Alcanar\nConvoquen per diumenge una marxa popular contra el dipòsit de gas de Vinaròs\nLa Plataforma Ciutadana en Defensa de les Terres de la Sénia ha convocat per diumenge que ve una marxa popular contra la futura construcció d'un dipòsit de gas al terme municipal de Vinaròs. Aquesta serà la primera mobilització contra el magatzem, que, tot i estar projectat al terme d'aquest municipi de Castelló, serà a només 1,5 quilòmetres del nucli urbà d'Alcanar, al Montsià. El col·lectiu contrari a la planta mostrarà el rebuig al projecte amb una caminada des del centre d'Alcanar fins als terrenys on es vol construir el magatzem subterrani de gas.\nUn dels portaveus de la plataforma, Lluc Ulldemolins, ha explicat que la gent "té ganes de passar a l'acció" i que la caminada de diumenge "és idònia, perquè demostrarem que amb un passeig s'arriba des del centre de la població fins al lloc del magatzem".\nLa marxa comptarà amb la participació de grups de música locals. Durant el recorregut es penjaran pancartes contra el dipòsit en edificis emblemàtics d'Alcanar, i un cop arribin als terrenys on està projectat el magatzem, llegiran un manifest.\nLa mobilització s'ha convocat després d'haver recollit 7.012 firmes contra el projecte, que la plataforma va presentar dilluns a la subdelegació del govern a Castelló. Les signatures es van recollir en només 48 hores en municipis com Alcanar, Vinaròs, Sant Carles de la Ràpita, Ulldecona i Amposta. Per aquest dijous està previst un acte informatiu sobre el magatzem a les Cases d'Alcanar.\nUnanimitat al ple de l'Ajuntament d'Alcanar per aprovar les al·legacions contra el dipòsit de gas\nEl ple de l'Ajuntament d'Alcanar ha aprovat per unanimitat les al·legacions al projecte de dipòsit submarí i de la planta de tractament de gas natural, prevista a Vinaròs. El consistori creu que Alcanar és part afectada perquè la planta es construirà a només dos quilòmetres del nucli urbà. Tambè al·leguen que el projecte tindrà repercussions negatives en el desenvolupament turístic del municipi pel seu impacte paisatgístic i mediambiental.\nTots els partits polítics amb representació a l'Ajuntament d'Alcanar han aprovat presentar davant la subdelegació del govern de Castelló al·legacions contra el projecte de construcció de la planta i el magatzem subterrani de gas a Vinaròs, població veïna.\nEn una sessió plenària extraordinària, els grups han aprovat un document que exposa cinc punts pels quals el municipi s'oposa a aquest projecte. En primer lloc, Alcanar sol·licita que se'l consideri part afectada perquè el magatzem se situaria tan sols a dos quilòmetres del nucli urbà i en paral·lel al riu Sénia, zona sobre la qual hi ha un projecte per convertir-la en corredor biològic.\nLa segona al·legació se centra en els efectes econòmics, paisatgístics i mediambientals que pot suposar per al municipi el projecte, i la tercera qüestiona la distància de només un quilòmetre i mig entre el nucli urbà d'Alcanar i el magatzem de gas i demana que es verifiqui si es compleix la distància de seguretat mínima abans d'autoritzar el projecte.\nEn quart lloc, l'Ajuntament d'Alcanar al·lega que el projecte presentat davant del Ministeri d'Indústria no aporta tota la informació necessària, i en últim lloc, posa de manifest el malestar del consistori per no haver estat informat, com a part interessada, del projecte i que s'hagi triat el mes d'agost per posar-lo a exposició pública.\nEl projecte d'una planta de tractament de gas davant la costa d'Alcanar genera l'oposició dels veïns.\nEl projecte per construir una planta de tractament de gas a poc més d'un quilòmetre del nucli urbà d'Alcanar ha generat una forta oposició entre els veïns de la zona. Aquest dimarts a la nit mig miler de persones van assistir a l'assemblea per constituir la Plataforma en Defensa de les Terres del Sénia. Segons el projecte, la planta tractarà el gas, que s'emmagatzemarà en un gran dipòsit submarí davant del delta de l'Ebre. Els promotors de la plataforma temen la perillositat i la contaminació de la planta i les repercussions negatives que tindria sobre la imatge i el turisme de la zona. Els ajuntaments d'Alcanar i Vinaròs també s'hi han manifestat en contra.\nEl magatzem de gas natural, el més gran d'Espanya, se situaria a uns 20 quilòmetres de la costa del sud del Delta, entre Alcanar i Vinaròs. I és que una empresa canadenca especialitzada en extracció de petroli i gas vol aprofitar les característiques estanques d'un antic jaciment de cru segellat des de l'any 89 per omplir-lo ara de gas.\nDes del Magreb, per la xarxa de gasoductes espanyols, es faria arribar gas fins al municipi de Vinaròs, al nord de Castelló. Allà una planta, després d'un procés de compressió, el portaria cap al mar i d'aquí s'injectaria a 1.800 metres de profunditat, que és on hi ha l'antic pou de petroli. El jaciment tindria una capacitat d'1,3 bilions de metres cúbics de gas, necessaris per abastir, en una situació d'emergència, tot l'Estat durant 40 dies.\nAquesta instal·lació, amb un cost de 800 milions d'euros, ha topat ja amb l'oposició de tots els municipis afectats. Aquest dimarts, a Alcanar, la nova Plataforma en Defensa de les Terres del Sénia explicava el projecte a uns veïns espantats que no en sabien res. De moment, l'ajuntament d'Alcanar presentarà dilluns al·legacions contra aquest magatzem de gas que hauria d'estar acabat el 2010. Entenen que la instal·lació, formada per torres que cremarien gas contínuament, contaminarà i allunyarà el turisme de la zona. Una nova font de diners per a unes comarques fins ara eminentment agrícoles.\nTot i això, el govern central, per no dependre tant de les oscil·lacions de preu de les matèries primeres, va aprovar al març la revisió del pla energètic fins a l'any 2011, i preveu la construcció urgent de cinc nous dipòsits de gas subterranis.\nMés de 700 persones assisteixen a Alcanar a la constitució d'una plataforma per liderar l'oposició social al dipòsit submarí de gas\nAlcanar (Montsià).- Èxit total en l'assemblea constitutiva de la Plataforma en Defensa de les Terres del Sénia que es va celebrar aquest dimarts a la nit a l'Auditori d'Alcanar. Més de 700 persones van assistir a la convocatòria per informar-se del projecte de construcció d'un dipòsit submarí i una planta de tractament de gas al terme municipal de Vinaròs, tan sols a dos quilòmetres del nucli urbà d'Alcanar. La Plataforma liderarà la mobilització social per evitar que es construeixi davant la seva costa el més gran dipòsit submarí de cas de l'estat espanyol i el tercer d'Europa. Després que l'Ajuntament d'Alcanar i el de Vinaròs ja han anunciat que presentaran al·legacions al projecte, la Plataforma començarà a partir d'aquest divendres a constituir-se en grups de treball per mobilitzar el territori en contra del que consideren 'una bomba potencial'.


El 40è Festival Pau Casals comença amb l'actuació del pianista Javier Perianes\nTot a punt pel 40è Festival de música Pau Casals. | BP Diari\nTret de sortida del 40è Festival Pau Casals amb l'actuació del pianista Javier Perianes\nEl certamen programa set concerts entre el 10 i el 22 de juliol\nper Marc Guitart 05/07/2021 12:43h\nTot a punt per a la 40a edició del Festival Internacional de Música Pau Casals del Vendrell. Després de suspendre l'edició del 2020 pel coronavirus, el festival torna aquest 2021 amb set concerts entre el 10 i el 22 de juliol. En aquesta edició el fil conductor és la relació entre Pau Casals i Amèrica.\nJavier Perianes i Enric Granados\nEl pianista Javier Perianes inaugurarà el festival aquest dissabte 10 de juliol, amb un concert a l'Auditori Pau Casals. Amb el nom de 'La mort de Granados, una tragèdia', Perianes farà un homenatge a Enric Granados, que era amic de Casals. La seva mort va ser, de fet, un cop molt dur pel Mestre, una cosa que es pot copsar a les obres seleccionades pel concert.\nEl festival ofereix sis concerts més i dues projeccions de vídeos de Pau Casals, que es faran a l'Auditori del Tívoli. Les entrades pels espectacles es poden comprar a la web del Temporada del Vendrell. El 40è festival se celebra l'any que també es compleixen 40 anys de l'obertura de l'Auditori Pau Casals.\nAuditori Pau Casals Festival Internacional Pau Casals El Vendrell Sant Salvador El Vendrell música


La Policia Nacional desmantella una plantació “indoor” de marihuana a Aldaia - Nou Horta\nDilluns, 26 Novembre 2018 13:17\tEscrit per Redacció Publicat en Aldaia-VAL Vist 303 vegades\nAgents de la Policia Nacional han detingut a cinc homes, de 24 i 50 anys, d'origen xinès, com a presumptes autors dels delictes contra la salut pública i defraudació de fluid elèctric, després de localitzar en una nau industrial una plantació “indoor” de marihuana. Havien llogat la nau al juliol i van realitzar un enganxe fraudulent de la xarxa elèctrica.\nEls investigadors van tindre coneixement que en una nau industrial d'Aldaia podria existir una plantació de marihuana, així com els responsables eren tres homes d'origen xinès, els quals al seu torn tenien a altres dos compatriotes encarregats de la custòdia de la nau i del treball diari de manteniment de la plantació, i que fins i tot pernoctaven en el seu interior.\nLa nau que era diàfana havia sigut modificada per al cultiu\nEls policies van esbrinar que la nau industrial estava llogada des de juliol i que al principi era diàfana i els inquilins havien construït un fals sostre de pladur en tota l'extensió de la nau, amb la finalitat d'aïllament, i sis estades estanques, cinc utilitzades per al cultiu progressiu i l'altra per a l'assecat.\nComptava amb una instal·lació elèctrica amb 275 transformadors. associats amb altres 275 llums de 600 amperes cadascuna, innombrables ventiladors, aparells d'aire condicionat, milers de tests buits de diferent grandària, així com els habituals sistemes de reg i els corresponents sacs de terra i fertilitzants.\nLa plantació ja havia generat una collita, localitzant-se en diferents fases de cultiu, comprenent un total de 2.109 plantes, llançant un pes de 175 quilograms i 56,5 quilograms en cabdells en fase d'assecat, representant un pes total de 228 quilos.\nLa grandària i la infraestructura de la instal·lació desmantellada podria tindre una capacitat productiva per al cultiu de 4.400 plantes per collita.\nEls detinguts, un amb antecedents policials, han passat a disposició judicial que han ingressat els cinc a la presó.\nModificat el Dilluns, 26 Novembre 2018 13:22\nMés en esta categoria: « Aldaia es bolca en l’homenatge al mestre i poeta Francesc Aledón per la seua tasca pedagògica innovadora\tPodem Aldaia recull firmes per ampliar el cinturó verd fins al Barri del Crist »


Collar Oro Rosa, Trèvol i Resina Blava Gigi CLOZEAU - Joieria Online Grau\nCollar Or Rosa Lucky Cashmere Gigi CLOZEAU\nSubtilesa, tècnica ancestral i estil pur s’uneixen en un collar que ho té tot per convertir-se en la teva joia preferida d’estiu. En aquesta ocasió la firma francesa delecta amb una obra refrescant, repleta de “Joie de Vivre” i bellesa.\nLa subtilesa més bonica la pots lluir amb el collar Gigi. Aquest cop la firma porta un collar en or rosa de 18K, elaborat artesanalment amb perles de resina color vermell, amb tres charms simbòlics que recorden la tradició persa més pura. El collar de 42 cm té un esperit realment fluid i divertit gràcies a aquests petits charms que ballen al ritme del teu moviment. Llueix-ho i combina’l amb altres peces de la firma francesa, que es caracteritza per tenir alguna cosa divina en la forma com fabrica les seves joies. Colors, textures i molt detall, et donen la benvinguda a un univers d’harmonia.


Aclariment cotxes elèctrics | Marratxí.es\n> Comunicació, Destacat, Medi Ambient, Noticies > Aclariment sobre els cotxes elèctrics\nEntrevista en Al Dia d’IB3 Ràdio sobre “Línea Verde”Ràdio Marratxí amplia la seva graella amb un espai de pluralitat i debat\n5 maig 20165/05/16\nArran d’un comentari publicat a les xarxes i al Diario de Marratxí, trobam oportú aclarir una sèrie de qüestions sobre els punts de recàrrega de cotxes elèctrics:\n1. No s’ha eliminat cap aparcament. Es varen triar ubicacions integrades i que no incidíssin en el trànsit rodat ni l’aparcament. Tots els punts de recàrrega, llevat de l’ubicat a Sa Cabana, es poden fer servir com a parking les 24 hores del dia, i el punt del CS Martí Serra, en uns horaris determinats.\n2. L’Ajuntament es va acollir a una subvenció del Govern balear per a instal·lar els dispositius sense cost per als marratxiners, perquè podia suposar un estalvi per als propietaris i sempre pensant en la sostenibilitat, i facilitar la recàrrega sense provocar molèsties.\n3. L’activació dels punts de recàrrega depenen de la recepció dels comptadors i la signatura d’un conveni amb el Govern, per tal d’adherir-nos a la xarxa de municipis que aposten per la sostenibilitat i els cotxes elèctrics, per a que es pugui recarregar en qualsevol punt de Mallorca.\n4. Des del departament de Contractació i la brigada d’electricistes, es treballa per a que aquests punts estiguin en funcionament el més aviat possible.


▷ 🌊 Cala Llobella a Benissa - Alacant 🌊 7 Mares\nAllotjament en Cala Llobella\nCala Llobella Alacant Costa Blanca\nCom arribar a Cala de la Llobella\nEsports aquàtics recomanats par a fer a Cala Llobella, per altres usuaris.\n¿Quins restaurants, bars o quiosquets hi ha en Cala Llobella?\nBars, restaurants i quiosquets de Cala Llobella :\nCala Llobella va rebre el guardó de bandera blava?\nCala Llobella no disposa del guardó de Bandera Blava.\nHi ha aparcament a Cala Llobella?\nNo, a Cala Llobella no hi ha zones d'aparcament a prop.\nHi ha kioskets, bars o restaurants a Cala Llobella?\nNo, a Cala Llobella no hi ha kiosket, bars o restaurants propers.\nÉs Cala Llobella nudista o naturista?\nNo, a Cala Llobella no es permet el nudisme.\nEs Cala Llobella una platjacan (platja canina) on es permet l'ingrés de gossos i mascotes?\nNo, a Cala Llobella no es permet el accés a gossos i mascotes.\n¿Es bon lloc Cala Llobella par a pernoctar amb furgoneta camper?\nNo, a Cala Llobella no hi ha lloc per a pernocatar amb furgoneta camper.\n¿Hi ha zones per a autovaravenes en Cala Llobella?\nNo, a Cala Llobella no hi ha zones especials per a autocaravanes.\n¿Es pot arribar amb bus o altre transport públic a Cala Llobella?\nSi, hi ha una parada de bus o d'altre transport públic pro de Cala Llobella.\n¿Quins serveis disposa Cala Llobella?\nCala Llobella disposa dels següents serveis:\n¿Com arribar a Cala Llobella?\nArribar a Cala Llobella amb GPS


Desembre – 2013 – Compromís per Godella\nExit de participació a la San Silvestre de Rocafort-Godella\nEl marroquí Hicham Ettaichmi (CA Massamagrell) es va imposar en la XIII edició de la Sant Silvestre de Rocafort i Godella, amb un temps de 14.48. El segon a travessar la línia de meta va ser el godellà Emilio Aguayo…\nXII edició del Festival de Cine Catacumba\nLa XII edició del festival de cinema CATACUMBA, es celebra del 21 al 28 de desembre en la localitat de Godella. Eduardo Guillot, Áurea Órtiz i Pablo Maronda constitueixen el jurat del concurs de curtmetratges amb 1.500 euros en premis\nAtenció!! La San Silvestre 2013 de Rocafort passa per Godella\nReviseu el recorregut i horari (28/12/2013 a les 20:00 hores) INSCRIPCIONES XIII SAN SILVESTRE A ROCAFORT 2013 “1 kg d’aliment no perible per un dorsal” …\nEducació publica el llistat de beneficiaris de les ajudes escolars\nLa Regidoria d’Educació ha aprovat la llista definitiva de sol·licitants admesos i exclosos per a la percepció de les ajudes de material escolar per a l’alumnat que cursa Educació Infantil en centres de Godella en el present curs 2013-2014, per…\nLa Regidoria d’Esports ha fet públics els nous horaris dels cursos regulars que ofereix a les instal·lacions municipals perquè ningú es quede sense fer esport en les dates nadalenques. Es tracta de l’oferta que té disponible entre els dies 23…\nAmpliació Mercat de venda directa de Godella\nDissabte que ve 21 de desembre s’inaugura l’ampliació del Mercat de Venda Directa de Godella, una iniciativa ecològica i de proximitat que cada dissabte congrega a centenars de veïns de la comarca. De 09.00 h a 14.00 h, el públic…\nEscoleta de Nadal 2013\nL’Escoleta Municipal de Nadal obrirà les seues portes en el col·legi Barranquet els dies 23, 24, 26, 27, 30 i 31 de desembre i el 2 i 3 de gener per a «permetre conciliar la vida laboral i personal de…\nActa ple 30/10/2013\nconvocatòria ple 19/12/20133\nMercat i exhibició de modelisme ferroviari\nNou horari de l’autobús municipal\nLa Regidoria de Trànsit i de Sostenibilitat ha informat del nou horari de l’autobús municipal després d’haver sotmés e exposició pública una proposta ciutadana i no rebre cap comentari ni observat cap inconvenient tècnic ni econòmic. «A requeriment d’uns usuaris,…\nArtur Heras: Un pintor de lletres.\nArtur Heras té dos estudis perquè té dues trajectòries creatives paral·leles. La gràfica inclou il·lustracions, llibres, cartells… i es desenvolupa al darrer pis de casa seva. És un espai ple de llum, amb una terrassa abocada a l’horta valenciana. Allà…\nProgramació Nadal Ajuntament de Godella\nS’acosta el nadal i amb ell, la programació que cada any l’Ajuntament de Godella proposa per a gaudir d’aquestes festes. Aquesta vegada, la Regidoria de Festes, la de Joventut i la d’Esports comparteixen protagonisme en unes dates marcades per les…


La situació d'onada de calor que afecta Catalunya i que tindrà demà dijous i especialment divendres els punts de màxima intensitat, ve acompanyada de baixa humitat i condicions de sequera en la vegetació, que incrementa el risc d'incendi.\nOpinió Fundació Rezero\nAmb un format àgil i amè, 50 persones creatives i innovadores de diferents llocs del món han exposat el seu projecte sobre com contribuir a arreglar el món des del seu àmbit d'estudi i/o treball i des del seu racó de vida. Un total de 14 hores de coneixement, dividides per blocs temàtics, d'entre 1 i 2 hores de durada, amb intervencions d'entre 10 i 15 minuts per persona, i tancades amb un col·loqui entre els propis participants i el públic assistent. Tot un bany de coneixement i entusiasme a partir d'experiències que ja estan donant els seus fruits i que són perfectament exportables.A continuació, us en expliquem algunes.\nEsperant al Govern. El Club de Roma publica un manifest demanant al govern un gir en la política ambiental per accelerar la transició energètica\nEncara no som prou conscients que vivim a les portes d'una emergència planetària. La sisena extinció massiva avança a una velocitat sense precedents en la història geològica de la Terra. Els esforços fets de la Cimera de París del 2015 han estat insuficients. Si continua aquesta dinàmica, l'escalfament global reduirà la quantitat i la qualitat de les collites, i dificultarà encara més el repte d'alimentar una població mundial que l'any 2050 superarà els 10000 milions de persones. Planificar el trànsit de les energies fòssils i afavorir una economia circular basada en el reciclatge, l'estalvi i l'eficiència energètica han de ser objectius prioritaris dels governs. Les mesures per mitigar el canvi climàtic hauran de ser valentes i consistents, amb visió a llarg termini sabent que els seus efectes no es mesuraran abans de decenis. Catalunya està preparada per liderar la revolució tecnològica i cultural necessària i aquesta afectarà les formes de vida, de consum i de treball de la població. Aquestes són algunes de les sentències que apareixen al Manifest que demana al Govern que s'acompleixi el gir copernicà previst per la Generalitat per accelerar la transició energètica, de la qual dependran la resta de les polítiques econòmiques, fiscals, sanitàries, socials i culturals, ja que mitigar el canvi climàtic és el repte més gran de la història de la Humanitat, i Catalunya no en pot quedar al marge.\nOpinió Martí Boada\nMargalef referent universal\nMestre savi, amb la modestia de savi de debó. Pare de la limnologia a escala internacional. Teòric de l'ecologia terrestre, formador de les primeres fornades d'ecòlegs acadèmics del país: Terradas, Ros, Flos, Prat, Rieradevall, Estrada, Gràcia, Folch i un llarg etc. Gran savi, modèstia pregona. Mestre intemporal.\nS?activa el nivell 3 del Pla Alfa a la Noguera i en un total de quinze comarques a Catalunya. Avui els municipis afectats per l'activació del nivell 3 del Pla Alfa són 40 mentre que demà seran 144 en total. Es farà un control pel molt alt risc d'incendi forestal i en aquestes zones han quedat suspeses totes les activitats que poden generar perill d'incendi.\nDel 17 al 23 de juny se celebrarà la Setmana de l?Energia 2019, coincidint amb la Setmana Europea de l?Energia Sostenible, amb l'objectiu d'organitzar actuacions i activitats al voltant de l'eficiència energètica, les energies renovables i el nou rol de la ciutadania en energia.\nAquest és el títol de la jornada de reflexió que ha organitzat el CREAF i al voltant de la qual ha reunit institucions, científics, docents i investigadors.per posar damunt la taula que Catalunya perd biodiversitat i que necessitem un canvi.. El repte de compartir coneixements i experiències per treure?n conclusions i línies de treball parteix de les dades que s?han fet públiques en el darrer informe d?avaluació global de la Plataforma Intergovernamental sobre Biodiversitat i Serveis Ecosistèmics (IPBES).\nRenaturalització de la ciutat, un llibre sobre estratègies i actuacions de verd a l'espai urbà\nEl Centre Unesco de París acull una exposició artística de Martí Boada, amb una evocació a Antoni Tàpies. La mostra porta per títol Forest Art, reserves de la Biosfera i espais naturals protegits i obre portes coincidint amb la celebració del Consell General de Reserves de la Biosfera. El text introductori de l'exposició recull una frase de Tàpies en la que diu que el naturalista i Dr. en Ciències Ambientals celoní ens confirma que l'amor per la natura no és només extasiar-se davant panorames i postes de sol, encara que això pugui ser. I continua dient que estimar la natura avui és també prendre consciència que estem fem alguna cosa essencial per a les nostres vides i per a la dels nostres fills.\nEls Premis de Turisme Rural Sostenible guardonen Francesc Mauri i Martí Boada per la tasca de difusió del medi ambient\nAmb l'objectiu de fer un reconeixement a l'esforç de les institucions, administracions, persones i empreses que contribueixen de forma decisiva a impulsar i promoure el turisme sostenible a la Catalunya rural, aquesta setmana s'han lliurat a Vilafranca del Penedès els premis del Turisme Rural Sostenible, organitzats per la Confederació del Turisme Rural i l'Agroturisme de Catalunya, amb el suport de la Diputació de Barcelona, entre d'altres institucions. El programa Meteomauri de Catalunya Ràdio i el doctor en Ciències Ambientals Martí Boada han estat dos dels guardonats en aquesta nova edició dels premis.\nClownia dedica l'Espai Consciència a la lluita contra els efectes del canvi climàtic\nEl festiva de música i circ promogut pel grup Txarango a Sant Joan de les Abadeses, Clownia, aposta un any més per aportar un valor afegit generant espais de reflexió des de l'Espai Consciència. L'eslògan de l'edició d'enguany, que es celebrarà el 28 i 29 de juny, és "El capitalisme mata el planeta", i abordarà temes com el canvi climàtic, la lluita per la terra, l'agroecologia o la sobirania alimentària.\nCentenari del naixement de Ramon Margalef\nAquest dijous 16 de maig es compleixen 100 anys del naixement de Ramon Margalef, primer catedràtic d'Ecologia de Catalunya i de l'Estat Espanyol. Considerat un dels científics més importants de Catalunya i Espanya de tots els temps i un dels pilars de l'ecologia del segle XX a nivell mundial, Margalef va formar part de diverses societats científiques, i va publicar més de quatre-cents articles sobre biologia marina, limnologia i ecologia general. Entre els seus treballs, destaquen l'aplicació de la teoria de la informació en ecologia als estudis ecològics, i la creació de models matemàtics per a l'estudi de les poblacions. Una de les seves frases que te molt a veure amb la situació actual d'emergència climàtica, era que "la Terra no morirà, el que morirà serà la raça humana".\nEscocia declara l'estat d'emergència climàtica\nInspirada en la joventut que participen a les mobilitzacions pel clima, la primera ministra escocesa Nicola Sturgeon ha demanat una declaració d'emergència climàtica. Sturgeon es va declarar a favor de les accions juvenils i va declarar que vol estar a l'alçada de les circumstàncies i assumir les respoinsabilitats que pertoquen per estabilitzar el clima. Sturgeon també va dir que el Laborista es comprometia a pressionar el govern del Regne Unit perque declari l'emergència climàtica nacional. El Regne Unit estan agafant molta força els moviments ecologistes de reivindicació i protesta com el moviment juvenil Friday For Future i el moviment Extinction Rebellion que precisament va néixer a UK el passat mes d'octubre. El moviment Friday For Future de Barcelona ha celebrat la iniciativa d'Escòcia.\nOsmon (Organizació Social pel Món) és una ONG mediambiental creada per cinc joves de la Universitat de Lleida (UdL) que lluita contra el canvi climàtic.


El sineuer Toni Esteva, de Ben Amics, també critica l’insult de Kristin Hansen als mallorquins de la part forana |\nBy dingolasineu / Juny 14, 2022 / Societat / Deixa un comentari\nLes paraules de la CEO y fundadora de ELLA Global Community, Kristin Hansen, el passat divendres durant la presentació de la Palma Pride Week, aixecaren una polseguera que va arribar a tots els àmbits, i fins i tot la presidenta del govern Francina Armengol les va recriminar, tot i que la regidora Sònia Vivas –regidora de Justícia Social i LGTBI– les va justificar o els va treure importància. La majoria de partits i entitats van rebutjar les declaracions de l’alemanya, i es va desfermar una tempesta en els mitjans de comunicació i les xarxes socials, i els grups de WhatsApp feien virals dotzenes de memes sobre neandertals mallorquins anant a Palma a veure lesbianes.\n“Vindrà gent del camp que potser no ha vist mai una lesbiana i dirà: ‘Mira! Una lesbiana és com qualsevol altra persona’.” va dir Hansen davant els micròfons. I, per si l’animalada no era prou grossa, encara ho va justificar: “És important perquè quan vas quinze quilòmetres dins l’illa ja hi ha una altra mentalitat.” Com era previsible, la frase, que va fer que pràcticament tota la societat mallorquina i especialment la part forana es sentís insultada, la va dir en castellà. Perquè, tot i que fa més d’una dècada que viu al país, no diu ni un sol mot en català.\nLa històrica entitat Ben Amics també va criticar les polèmiques declaracions de l’organitzadora de la Palma Pride Week. El sineuer Toni Esteva va ser el primer president d’aquesta organització, i ahir va fer unes declaracions sobre el tema a IB3 Televisió.\nDes de fa temps que tenim pendent, a DíNGOLA, fer-li una entrevista. A n’Esteva, deim.


Celebrada la Jornada A+S Barcelona 2021 | Programa Ajuntament + Sostenible | Oficina de Canvi Climàtic i Sostenibilitat – Gerència d’Ecologia Urbana\nCelebrada la Jornada A+S Barcelona 2021\nLa trobada vol, entre d'altres, fer un reconeixement al personal municipal que ha estat proactiu en el seu compromís per la sostenibilitat.\nDes de la darrera Jornada del Programa Ajuntament + Sostenible, el novembre de 2017, han passat gairebé quatre anys i en aquest temps moltes persones han treballat de valent en diversos projectes d'ambientalització en tots els àmbits de l’Ajuntament. Per posar en rellevància tota aquesta feina, aquest 27 d’octubre s’ha celebrat una nova Jornada Ajuntament + Sostenible.\nAmb la Jornada volíem aconseguir els següents objectius:\ninformar del punt en què es troba el programa Ajuntament + Sostenible\ncompartir reflexions, anhels i una estona plegats després del distanciament obligat del darrer any\nfer un reconeixement especial a determinades iniciatives\nPer poder fer una trobada presencial, i davant la incertesa de quina seria la situació de la pandèmia, quan es va començar a planificar la Jornada es va apostar per fer un esdeveniment a l’aire lliure, i vam tenir la sort de poder comptar amb les instal·lacions del Zoo de Barcelona, que ens ha acollit i ens ha ajudat en l’organització.\nTambé volíem fer un esdeveniment participatiu, però on fos possible oblidar-se dels mòbils i les pantalles durant una estona. I per això, vam fer les dinàmiques de participació com abans, amb targetes de colors i fulls de paper reutilitzats.\nDurant la Jornada, que ha estat conduïda pel nostre company Francesc Roma, hem comptat amb la participació de més d'un centenar de persones de diferents serveis municipals, amb assistència des de 5 districtes, 13 gerències i 8 instituts municipals.\nDesprés de la benvinguda per part de Sito Alarcón, el director del Zoo i unes paraules del gerent de Medi Ambient i Serveis Urbans, Frederic Ximeno, la Mar Campanero i la Silvia Franco, del Programa Ajuntament + Sostenible, ens van presentar, a través d’una dinàmica, en què consistia el Programa i les instruccions ambientals de contractació, així com quins resultats s’havien assolit ja en determinats aspectes, com el consum de paper o l’ambientalització de la flota.\nCom a ponent convidat, ens va acompanyar en aquesta ocasió en Tomàs Molina, qui ens va donar la seva visió de l'emergència climàtica i com afrontar-la.\nLa Gerent Municipal, Sara Berbel i Sònia Frias, Gerent d'Ecologia Urbana, van ser les encarregades del lliurament dels premis (un diploma i un lot de productes ecològics per fer el vermut) a les deu iniciatives reconegudes enguany.\nPodeu veure un petit vídeo resum de les iniciatives premiades en la següent llista de reproducció.\nEntre tots els assistents vam fer el núvol de paraules amb les que han de ser les prioritats del Programa Ajuntament + Sostenible.\nLa cloenda de l’acte va anar a càrrec de la Gerent Municipal, Sara Berbel i de Juli Mauri, Cap d’Unitat de Conservació i Coneixement del Zoo de Barcelona.\nEm breu ampliarem aquesta informació i penjarem al web del Programa la informació de la jornada per a què la tingueu disponible.


La Caixa obre avui el segon cicle de conservació i restauració de béns culturals\n15 maig 2021 06:33\nS.M. | 27 gener 1999\nLa Fundació la Caixa inicia avui la segona part del cicle Conservació i restauració de Béns Culturals. I si al primer cicle es plantejaren els principals aspectes teòrics i conceptuals relatius a aquest tema, la segona part del cicle es dedica a qüestions puntuals, que pertanyen a àrees bàsiques i a les seves problemàtiques específiques. Així ho indicà el director de la Fundació la Caixa, Jaume Martorell, que destacà la gran acollida de públic de l'anterior edició. «Moltes vegades quedà petit l'aforament», digué quant a això.\nJoana Maria Palou i José María Pardo, els coordinadors del cicle, destacaren la qualitat i la varietat de convidats del cicle que avui inaugurarà Ignasi Millet, que parlarà sobre La conservació ambiental als museus: metodologia tècnica i instrumentació. Les conferències, que seran sempre els dimecres a les set i mitja, acabaran el primer de juny. La següent intervenció serà la de Jill Dunkerton (Color i tècnica a les pintures venecianes de final dels segles XV i XVI), seguida de la restauradora del Museu del Prado, María Antonia López, sobre Els suports pictòrics. La conservació de l'art gràfic, dels tèxtils, la pedra, l'escultura, la ceràmica, el vidre, la fotografia i els metalls seran els altres temes que es tractaran en sessions successives de la mà de gent com la catedràtica de Petrologia i Geoquímia de la Universitat d'Oviedo, Rosa Esbert, o Mercedes Díaz, de l'Àrea d'Imatges Gràfic i Audiovisual de l'Arxiu Nacional de Catalunya.